Буни кеч тушундик – Alhidoya.uz\nБуни кеч тушундик\nТалабалик пайтларимиз эди ўшанда. Дам олиш куни бирров уйга бориб келинарди. Шанба куни уйга келсак, эртага кечроқ қайтишимизни айтардилар онам. Ҳа, дийдор ширинда… Онамни кўргилари келипти-да, соғинишипти бизни, деб ўйлардик.\nҲа, бу жиҳати ҳам тўғри. Бироқ бунинг ҳикматини кечроқ тушундик. Онам якшанба куни бозорга бориб, ёзда тўплаган майизми, бодомми ёки ёнғоқми – қўйингки, тўплаганларини сотиб, бизни кетишимизга пул топишар экан.\nЎзлари емай едирган, киймай кийдирган, меҳрибон оналаримиздан Аллоҳ рози бўлсин! Ўтганларини Аллоҳ раҳмат қилсин!\n“Агар (аёлингизни) ёқтирмасангиз, Аллоҳ таоло сиз ёқтирмаган нарсада кўп яхшиликни пайдо қилади” (Нисо сураси, 19-оят).\nИмом Олусий “ёқтирмасангиз” сўзини “сабр қилинг” деб тафсир қилганлар. Каъбул Ахбор айтадилар: “Аёлининг озорига сабр қилган кишига, Аллоҳ таоло Аюб алайҳиссаломга берилган ажр, мукофотни беради. Эрининг озорига сабр қилган аёлга эса Осиё онамизга берилган ажр мукофотни беради”.\nАзизлар! Оила сабр билан оила бўлар экан-да. Бу боради бесабрлик қилмайлик!\nЎзбекистон тумани “Абу Мусо Ашъарий” масжиди имом-хатиби\nКалит сўзлар: Имом Олусийкеч тушундиконаТалабалик пайтларимиз\nСаудия Арабистони Подшоҳлигига сафар қилаётган зиёратчилар учун ПЗР тест маълумотини тақдим этиш тартиби бекор қилинди


14:00 / 15.08.2019 435 pdf Ўқиш режими + -\n«Одамлар нубувватнинг биринчи каломидан идрок қилган нарсалардан бири: «Агар ҳаё қилмасанг, истаганингни қилавер»дир», дедилар».\nУламоларимиз Исломнинг мадори деб атаган ҳадиси шарифлардан бири бўлган ушбу ҳадисда инсониятнинг узоқ тарихи давомида Аллоҳ таолонинг барча анбиёлари томонидан ўз умматларига тақдим қилинган энг яхши сифатлардан бири – ҳаё сифати ҳақида сўз кетмоқда.\nРасулуллоҳ соллаллоҳу алайҳи васалламнинг «Одамлар нубувватнинг биринчи каломидан идрок қилган нарсалардан бири», деганларидан бу нарса аввал ўтган барча анбиёлардан қолган мерос экани англанади. Барча умматлар ушбу ҳадисда келган сўзларни асрлар оша бирин-кетин бир-бирларига мерос қолдирганлар ва мерос ўлароқ қабул қилиб олганлар. Бу эса ўз навбатида аввалги пайғабарликлар ушбу каломни келтирганига, у одамлар орасида машҳур бўлганига ва энг сўнгги уммат бўлмиш Муҳаммад Мустафо соллаллоҳу алайҳи васалламнинг умматларига ҳам етиб келганига далолатдир.\nУбайд ибн Занжавайҳининг ривоятида: «Одамлар нубувватнинг биринчи каломидан шундан бошқани идрок қилмаганлар», дейилган.\nНабий соллаллоҳу алайҳи васалламнинг «Агар ҳаё қилмасанг, истаганингни қилавер», деганларини уламолар икки хил шарҳ қилганлар.\nБиринчиси – бу жумла нимани истаса, шуни қилаверишга буюриш эмас, аксинча, бу иши ёмонлаш ва ундан қайтариш маъносидадир.\nИккинчиси – бу жумла буйруқ майлида келган бўлса ҳам, хабар маъносини англатади. Яъни ким ҳаё қилмаса, хоҳлаганини қилаверади. Чунки қабоҳатларни қилишдан ман қилувчи омил ҳаёдир. Кимнинг ҳаёси бўлмаса, турли фаҳш ва мункар ишларга шўнғиб кетади.\n08:27 / 30.08.2019 850\n16:10 / 15.08.2019 772\n2546 21:10 / 14.03.2019\n1521 19:40 / 03.05.2019\n359 08:00 / 07.07.2019\n1229 11:00 / 23.01.2019


Таъкидланганидек, мазкур лойиҳа биринчи ўқишда “Маданият тўғрисида”ги қонун лойиҳаси сифатида концептуал жиҳатдан қабул қилинган эди. Қонун лойиҳасини иккинчи ўқишга тайёрлаш жараёнида ўзининг мазмун-моҳиятига кўра маданият соҳасидаги фаолият ва маданият ташкилотларининг ҳуқуқий мақомини белгилашга қаратилгани сабабли лойиҳанинг номланишига ўзгартиш киритилди.\nҚонун лойиҳасини такомиллаштириш жараёнида аксарият депутатлардан тушган савол “нега маданий фаолият деб ўзгартирилди?” мазмунида бўлди. Маданий фаолият – инсониятнинг маънавий-эстетик эҳтиёжларини қондиришга қаратилган фаолият ҳисобланади. Ўз ўрнида, маънавий-эстетик эҳтиёжлар маданият соҳасига тегишли бўлган санъат асарлари, маданий бойликлар, амалий санъат асарларининг мазмун-моҳиятидан олинган таассурот ва тасаввурлар орқали ўз ечимини топади. Бу эса, аҳолининг маънавий-эстетик эҳтиёжларини қондира олиши учун қулай шароит яратиш, хусусан, маданий тадбир ўтказиш, ижодкорларни ва ижодий фаолиятни қўллаб-қувватлаш, маданий бойликларни сақлаш, тарғиб этиш ва ўзлаштириш айнан маданият ташкилотларининг вазифасидир.\nҚайд этилганидек, қонун лойиҳаси билан давлат маданият муассасалари ва ташкилотларига маданият ҳамда санъат соҳасидаги ютуқлари учун Вазирлар Маҳкамасининг тақдимномасига биноан Президент томонидан “Миллий” ёки “Академик” мақоми берилиши белгиланяпти.


O‘zLiDeP сайёр қабули: Муқаддам Муҳиддинованинг набираларига ногиронлик аравачаси топширилди | O'zLiDeP\nO‘zLiDeP сайёр қабули: Муқаддам Муҳиддинованинг набираларига ногиронлик аравачаси топширилди\nO‘zLiDeP Каттақўрғон шаҳар Кенгаши томонидан тумандаги 2 -сонли мусиқа мактабида сайёр қабул ташкил этилди.\nТадбирда шаҳардаги мутасадди ташкилот вакиллари, Халқ депутатлари вилоят ва шаҳар Кенгашидаги партия депутатлик гуруҳлари аъзолари иштирок этди.\nУчрашувда “Навбаҳор” маҳалласида яшовчи 70 ёшли Муқаддам ая Муҳиддинованинг қилган мурожаати кўпчиликнинг эътиборини ўзига тортди.\nОнахон эгизак набиралари биринчи гуруҳ ногирони эканини айтиб, уларга ногиронлик аравачаси ажратишда амалий ёрдам сўраб мурожаат қилди. Шунингдек, “шаҳаргаз” таъминоти идорасидан иш ҳажми қисқарганлиги сабабли ишидан айрилган ўғлини қайта ишга тиклашда кўмак сўради.\nУнинг мурожаати жойида қаноатлантирилди. Халқ депутатлари Каттақўрғон шаҳар Кенгашидаги O‘zLiDeP депутатлик гуруҳи аъзоси Музаффар Ҳошимов ва Эркин Жўраевлар саъй-ҳаракати билан онахоннинг иккала набирасига ҳам ногиронлик аравачаси топширилди. Ўғли Фаҳриддин Муҳиддиновни иш билан таъминлаш бўйича қилган мурожаати эса шаҳар бандликка кўмаклашиш маркази томонидан ҳал этиладиган бўлди.\n–Жорий йилнинг 6 ойи давомида O‘zLiDeP Каттақўрғон шаҳар Кенгаши томонидан 3 та сайёр қабуллар уюштирилди, – дейди партия шаҳар Кенгаши аппарат раҳбари Наби Артиқов. –Қабуллар давомида фуқаролардан 30га яқин мурожаатлар келиб тушди. Мазкур мурожаатларнинг 90 фоизи шу кунгача ҳал этилган бўлса, 10 фоизи ўрганиляпти.\nСайёр қабулда ичимлик суви ва сув исрофгарчилиги ҳамда коммунал тўловлардан нореал қарздорликлар бўйича келиб тушган мурожаатлар депутатлик назоратига олинди.\nОлим Норжигитов, Жиззах вилояти 2018-07-09 12:13:40\nПартиямиз ташаббуси билан онахоннинг иккала набирасига ҳам ногиронлик аравачаси топширилгани алоҳида эътирофга лойиқдир. Барча даражадаги раҳбарлар, депутатлар халқни орасида юриб дардини эшитиб, уларни муаммолари ҳал этишга янада жиддий эътибор қаратишса жуда яхши бўларди. Ўша раҳбарлар ҳам, давлат ташкилотларида ишлаётган валломатлар ҳам, депутатлар ҳам халқни бир вакилику. Агарда барчамиз халқимизга, атрофимиздаги одамларга қулоқ тутиб, уларнинг маммосини ҳал этиб берадиган бўлсак, Оллоҳ ишимизда унум ва барака беради.\nШамшод Жафаров 2018-07-09 10:16:11\nсайёр қабулларлар халқни орзу умидларини амалга ошираётганидан жуда хурсандмиз\nГулбаҳор Тўраева. Қашқадарё вилоят Кенгаши "Аёллар қаноти" бўлими мудири2018-07-09 09:37:20\nХалқ депутатлари маҳаллий Кенгашлардаги O‘zLiDeP депутатлик гуруҳи аъзолари иштирокида ўтказилаётганг сайёр йиғилишлар ҳамда очиқ мулоқотлар халкимизни қийнаб келаётган муоммоларнинг ечимини топишда яқиндан кўмакчи бўлиб келаётгани қувонарли ҳолат. Улар томонидан амалга оширилаётган саховатли ишлар эса таҳсинга сазовар.\nАкбар Якубов, Жиззах вилояти2018-07-09 09:23:04\nЎтказилаётган сайёр қабуллар ўзининг ижобий натижаларини бермоқда. Бундан фуқароларимиз ҳурсанд бўлишмоқда.


Online микроқарз нақд пулсиз шаклда банк картасига ўтказиш йўли билан “MyTuron” иловаси орқали миллий валюта - "сўм"да- 3(уч) ойгача бўлган муддатга ажратилади.\nOnline микроқарз дастурлашган скоринг таҳлили асосида, қарз олувчининг банк пластик картасига кирим бўлган ўртача бир ойлик иш ҳақининг 50 фоизи миқдорида, бироқ, ЭКОИҲнинг 10 баробаридан ошмаган миқдорда ажратилади.\nOnline микроқарз йиллик фоиз ставкаси: 36%\nМикроқарз – банк томонидан жисмоний шахс бўлган қарз олувчиларга энг кам ойлик иш ҳақининг (ЭКОИҲ) 100 (Юз) баробари бироқ, қарз олувчини ўртача ойлик иш ҳақи (даромади) нинг уч баробари миқдоридан ошмайдиган суммада 12 ойгача бўлган муддатга қайтаришлилик, тўловлилик ва муддатлилик шартлари асосида бериладиган пул маблағидир.\nМикроқарз жисмоний шахсларга нақд пулсиз шаклда банк картасига ўтказиш йўли билан ёки нақд пул кўринишида миллий валюта - "сўм"да ажратилади\nМикроқарз йиллик фоиз ставкаси:\n- мижоз томонидан таъминот билан таъминланмаган яъни, кредитни қайтарилмаслик хатари мижоздан ундирилмаслик шарти асосида банк харажати ҳисобидан (Бош банк ва суғурта компаниялари ўртасида тузилган Бош келишув доирасида) суғурталанган ҳолда ажратилганда йиллик фоиз ставкаси 36% (ўттиз олти фоиз);\n- мижоз томонидан таъминот билан таъминланган ҳолда ажратилганда йиллик фоиз ставкаси 30% (йигирма олти фоиз).\nМикроқарз олиш учун тақдим қилинадиган ҳужжатлар рўйхати:\nа) ариза (қарз олувчининг фамилияси, исми, отасининг исми, паспорти (ёки паспорт ўрнини босувчи ҳужжати) серияси ва рақами ҳамда яшаш жойи, микроқарз муддати, фоизи, кўрсатилган ҳолда);\nб) микроқарз олувчининг шахсини тасдиқловчи ҳужжат (паспорт ёки ҳарбий хизматчилар учун ҳарбий гувоҳнома) нусхаси (асли кўрсатилади);\nв) қарз олувчининг охирги 12 ойлик (янгидан ишга кирганлар камида 3 ойлик) даромадларини тасдиқловчи маълумотнома. Маълумотномада ташкилот СТИР рақами, қарз олувчининг СТИР рақами ҳамда қарз олувчининг шахсий пенсия жамғарма дафтарчаси рақами кўрсатилиши ёки алоҳида маълумотномалар тақдим этилиши лозим.\nг) таъминот мижоз томонидан тақдим этилганда таъминотга доирҳужжатлар;\nМикроқарз мижоз томонидан таъминот билан таъминланган ҳолда ёки банк томонидан кредит қайтарилмаслиги суғурталанган (суғурта харажатлари мижоздан ундирилмаслик шарти билан) ҳолда ажратилиши мумкин.\nҚарз олувчи томонидан микроқарз қайтарилишини таъминлаш мақсадида қуйидаги таъминот турларидан бири тақдим этилади:\n· кўчмас мулк гарови (турар уй-жойлардан ташқари) ердан фойдаланиш ҳуқуқи билан бирга;\n· банкнинг амалдаги кредит сиёсати талабларига жавоб берадиган транспорт воситалари гарови (барча қалтисликлардан суғурталанган ҳолда);\n· тилла буюмлар ёки қимматли қоғозлар гарови (Қарз олувчининг турмуш ўртоғининг гаровга қўйиш учун ёзма розилиги олиниши лозим);\n· юридик ва жисмоний шахслар кафиллиги;\n· кредит қайтмаслиги хатарини суғурталаш бўйича полис.\n· депозит (омонат)даги пул маблағлари гарови (турмуш ўртоғининг гаровга қўйиш учун розилиги расмийлаштирилиши шарт).\n· бошқа ликвидли мулклар гарови.


Прокуратура фаолияти қайси соҳаларда оқсаётгани кўрсатиб ўтилди\n01:57 / 08.01.2017\n2017 йилнинг 7 январида прокуратура ходимлари билан бўлиб ўтган мажлисда Ўзбекистон Республикаси Президенти Шавкат Мирзиёев етарлича назорат ўрнатилмаган соҳалар ҳақида сўз юритди.\n"Оналик ва болаликни муҳофаза қилиш аҳоли репродуктив саломатлигини мустаҳкамлаш борасида ҳам етарли назорат ўрнатилмаган. Оқибатда оналар ўлими Сурхондарё, Фарғона, Хоразм вилоятларида, гўдаклар ўлими эса Тошкент ва Сирдарё вилоятларида кўпайгани кузатилмоқда. Нима учун бир гўдакнинг ўлимидан кейин ўша вилоят прокурори жар солмайди? Нимага бунинг тагига етиб борилмайди? Кимнинг айби билан ҳаётдан кўз юмди булар? Нима учун шифокор ўз вақтида қарамаган? Шунинг учун ҳаммасини яхшилаб ўйлаб ёзинглар, ҳаммаси учун жавоб берадиган вақт келди. Бу барча соҳаларга тегишли!", - дея таъкидлади давлатимиз раҳбари.\nШунингдек прокуратура идоралари томонидан тўлов интизомига оид қонунлар ижроси устидан етарли назорат олиб борилмаётганлигига ҳам эътибор қаратилди. Бунинг оқибатида ўтган йили Тошкент шаҳри ҳамда Сирдарё, Хоразм ва Тошкент вилоятлари дебитор қарздорлик даражаси ошгани давлатимиз раҳбари томонидан алоҳида таъкидланди. Бунинг олдини олиш, судгача етказиш ва назорат қилиш ишларига бефарқ қаралганлигига ишора қилинди.\nШу билан бирга ёқилғи ва энергетика ресурсларидан оқилона фойдаланиш ҳамда коммунал хўжалик соҳасида прокурор назорати талаб даражасида эмаслиги таъкидланди. Бу соҳада кўплаб қонунбузарликларга йўл қўйилганлиги айтилди.\n"Коммунал тўловлари соҳасида умумий қарздорлик кун сайин ўсиб бораётгани ва жуда катта рақамларни ташкил этаётгани ҳаммамизни ташвишга солиши керак", - деди Ш. Мирзиёев. Бундай ҳолатлар айниқса, Тошкент, Жиззах, Андижон, Сирдарё вилоятлари ҳамда Тошкент шаҳрида кескин ошиб кетгани афсус билан қайд этилди. Прокурорлар бу масалада ҳам жавоб бериши таъкидланди.\nБундан ташқари, мамлакатимиз ҳаётида муҳим аҳамиятга эга бўлган қишлоқ хўжалиги соҳасидаги қатор камчиликларга ҳам тўхталиб ўтилди - ердан ноқонуний фойдаланиш, уни талон-тарож қилиш, уй-жой қуриш ва бошқа мақсадларда фойдаланишга асоссиз йўл қўйиб келинганлигига эътибор қаратилди. Мисол тариқасида 7665 гектар ер майдонидан ноқонуний фойдаланиб келингани кўрсатилди. Албатта бу ерда бошқа идора вакилларининг ҳам айби борлиги, лекин қонун устуворлиги прокурорлар томонидан таъминланиши кераклиги таъкидланди.\nШуларнинг барчасидан келиб чиққан ҳолда прокуратура органлари қуйидаги долзарб масалаларга алоҳида эътиборни қаратиши шарт эканлиги қайд этилди:\n- иш ҳақи, пенсия ва нафақаларнинг кечиктирилиши, меҳнат ва ижтимоий ҳуқуқ бузилишига муросасиз бўлиш;\n- электр, табиий газ ва бошқа коммунал тўловлар қонунийлиги ва асослилиги устидан назорат ўрнатиш;\n- аҳолини ижтимоий ҳимоя қилиш, соғлиқни сақлаш ва бандликни таъминлаш соҳасида назоратни кучайтириш;\n- алоҳида ҳимояга муҳтож бўлган, кам таъминланган ва кўп болали оилаларга нафақа тайинлашда ижтимоий адолат принципини таъминлаш.


26 сентябр 2021, Тошкент вақти: 03:14\nСамарқанд вилоятига Жиззахдан кириб келаверишдаги йўл ёқасида гўнг ортилган тракторлар - 11 январь, 2021\nПрезидент Шавкат Мирзиёев 22 январь куни Бухорога сафари чоғида Бош вазир ўринбосари Шуҳрат Ғаниевни ишдан бўшатиш ҳақида огоҳлантириши ортидан Ғаниев вилоятда қолиб, қишлоқ хўжалигида президент айтган “тизимни тўғри йўлга қўйиш”га киришди.\nБухоролик фермерларнинг айтишларича, Шуҳрат Ғаниевнинг топшириғи билан ҳокимлар зудлик билан далага маҳаллий ўғит чиқаришни буюрган.\nПешку тумани ҳокими Телеграм каналида Шуҳрат Ғаниев вертолётдан далаларга гўнг сепилаётганини шахсан назорат қилишини айтган.\nФермерлар ўзларида чорва ва парранда гўнги бўлмагани учун аҳолидан олинаётган бир прицеп гўнг нархи 200 минг сўмга чиқиб кетганини айтмоқда.\nПешкў тумани ҳокими Ваҳоб Қаҳҳоров Озодликка буғдой кеч экилгани ва қаттиқ совуқлар сабаб ривожланишдан орқада қолаётгани учун шундай тезкор тадбир ўтказилаётганини айтди.\nПешку тумани ҳокими Ваҳоб Қаҳҳоров фермерларнинг “Peshku cotton 2021” телеграм каналида қолдирган овозли хабарида шундай дейди:\n“Фермерлар ва ҳудуд раҳбарлари. Ҳозир вилоят ҳокимимиз ҳамда Бош вазир ўринбосари Шуҳрат Ғаниев топшириқ бердилар. Ҳаммангиз кўриб турибсиз, бу йил ғалла жуда орқада қолди, сабаби қиш ҳеч ким кутмаган даражада келди. Шунинг учун ҳар бир фермер камида 5 прицепдан нури ва 20 тадан одам чиқариб, ишни ташкил этиш керак. Буни ҳудуд раҳбари, профилактика инспектори, ҳокимнинг ҳудудга бириктирилган вакили назорат қилади. Ким ишни қилмаётган бўлса менга, начальник милицияга ёки сектор раҳбарига хабар беринг!”\nФермерларнинг айтишларича, далага бирданига маҳаллий ўғит чиқариш ташаббуси Шавкат Мирзиёевнинг Бухоро вилоятини танқид қилганидан ва Бош вазир ўринбосари Шуҳрат Ғаниевни ишдан олиш мумкинлиги ҳақидаги гапидан сўнг бошланди.\nПрезидент Бухоро вилоятини орқада қолаётганини танқид қилар экан:\n“Ғаниевни (Бош вазир ўринбосари Шуҳрат Ғаниев - таҳр.) ҳам огоҳлантирдим, тизимни тўғри йўлга қўймаса, ишдан кетади”, – деди президент.\nИсми сир қолишини сўраган пешкўлик фермерлардан бирининг айтишича, ерга маҳаллий ўғит солиш кераклигини уларнинг ўзлари ҳам яхши билади, лекин "ҳамма муаммо ўша ўғитнинг ўзини топишда":\n“Ҳокимимиз ҳамма камида беш прицепдан нури олиб чиқсин, деб топшириқ берди. Агар ўша нури бўлса, биз ўзимиз уни аллақачон ерга солган бўлар эдик. Ҳозир фермалар йўқ, аҳолининг уйидан нури ё чиқади ё чиқмайди. Кўпи ўзимизнинг ерга ишлатамиз, деб бермаяпти. Бир прицепининг ўзи 200 минг сўмга чиқиб кетди. Лекин ўша ҳам йўқда. Гап шунда. Фермерлар изиллаб нури қидириб юрибди. Бош вазир ўринбосари вертолётдан кўради экан деб, ҳокимимиз ҳаммани ҳар куни нури чиқар деб уришяпти”.\nПешкўлик бошқа фермернинг айтишича, ҳатто профилактика инспекторлари ҳам бу ишга жалб қилинган:\n“Масалан, ташкилотлар, ички ишлар, маҳалла раислари ҳаммаси гўнг чиқаришга сафарбар этилган. Илгари нури кўп бўларди, ҳозир топилмайди. Бу аҳолида чорва сони ҳам камайиб кетганининг далолати. Бу катта бир кризисга қадам қўйяпмиз, дегани".\nАйни ҳолат Бухоро вилоятининг бошқа туманларида ҳам кузатилмоқда.\nЖондор туманидаги давлат идораларидан бирида ишлайдиган, исми сир қолишини сўраган мулозимнинг айтишича, Бош вазир ўринбосари Ғаниев кўригидан улар яхши баҳо олган:\n“Бизда ҳам шу, айниқса йўл бўйида ерлари бор фермерлар далага нури чиқариши ва уни сочиши керак эди. Бугун Ғаниев жаноблари келиб қолган пайтда бизга биркитилган фермер одамлари ура қилиб буғдойга нури сочаётган эди. Беш баҳо олдик. Бу ҳам бир икки кунлик ура-урачилик. Ғаниев кетганидан кейин ҳаммаси эскича давом этади. Чунки, фермерларда пул йўқ. Туманимиздаги 5 фоиз фермер ўтган йил фойда билан чиқди. 30 фоизи кредитини ҳам ёполмади, зарар кўрди. Қолган 65 фоизи учма-уч бўлиб чиқди. Чўнтагида бир сўм ҳам пул қолмаган. Бир хитоймошин товуқ гўнгини бир миллион сўмгача сотиб оляпти. Қишлоқ хўжалиги тамоман издан чиқиб кетди”.\nПешкў тумани ҳокими Ваҳоб Қаҳҳоров Озодлик билан суҳбатда, далага маҳаллий ўғит чиқариш тадбири аввало фермерларнинг ўзларининг манфаати учун қилинаётганини айтди:\n- Авваламбор, ғаллани экишга кеч қолдик, кейин қиш совуғи бу йил қаттиқ бўлди. Ғалламиз яхши униб чиқмади, унгани ҳам панжа ёзолмади. Уни ривожлантиришини тезлатадиган асосий нарса маҳаллий ўғит. Ҳозир шуни чиқариб далага сепмаса максимум 40 центнер, чиқарса 70-80 центнер ҳосил олади. Бу унинг ўзига яхшику.\nОзодликнинг “бу нарсаларни фермерларнинг ўзи ҳам яхши билса керак, уларни мажбурлашнинг нима ҳожати бор" деган саволига, Ваҳоб Қаҳҳоров:\n- Бизда 300 дан ортиқ фермер бўлса, шундан деҳқончилик мутахассислигига эга бўлган атиги 20 фоизни ташкил этади. Қолгани бошқа соҳалар вакили. Ўша тажрибали фермерларимиз бошқаларга тушунтириб айтиб келяпти. Масалан, ҳозир бир миллион сўмга ўғит сотиб олсак, эртага 10 миллион сўм бўлиб қайтади, деб. Ахир, бу ўзларининг фойдасику. Қанча кўп ғалла олса, режадан ортиғи ўзида қоладику. Буни қиладиганлар бор, бизни мажбурлади, ундай қилди, бундай қилди деб қўлидан иш келмайдиган фермерларимиз ҳам бор. Ерни боқсангиз сизга бир нарса беради-да, унинг асосий озуқаси эса маҳаллий ўғит”, - деб жавоб берди.\nЎзбекистонда фермерлар қонунда мустақил бўлса ҳам, амалда уларнинг эркин фаолият юритиши чекланган.\nҚишлоқ хўжалигида фермерларнинг қандай ҳосил етиштириши, қайси пайт ерни шудгор қилиш, далага гўнг чиқариш ва бошқа ишлар маҳаллий ҳокимларнинг топшириғи ва кўрсатмаси асосида олиб борилади.\nАйни қиш пайтида ҳам фермерларнинг бекор ўтирмаётганини раҳбарларга кўрсатиш учун театрлаштирилган томошалар ҳам бўлиб туради.\nСамарқанд вилоятига Жиззахдан кириб келаверишдаги йўл ёқасида 11 январь куни гўнг ортилган трактор ва "Камаз"ларнинг саф тортгани кузатилган эди.\nОзодлик билан суҳбатда бўлган маҳаллий фермерлар ва ҳайдовчилар ўша куни ҳокимликдан "каттакон келиши"га трассага гўнг олиб чиқиш ҳақида топшириқ олганликларини айтишган.


Биз қандай давлатда яшаганмиз ўзи?\nPosted on 01/03/2018 by nurbek in Сўз СИЗГА!, Ўзбекистон, Хабарлар with 0 Comments\nМен бир нарсани тушунмаяпман. Бўлаётган ишлар ақлимни шошириб қўйяпти.\nБиз икки йил аввал ривожланаётган давлатлар қаторида етакчи эдик. Тинч ва осуда, осмони мусаффо юртда ҳаёт кечирардик. Ҳеч қандай муаммоимиз йўқ эди.\nХалқ ҳукуматдан рози, ҳукумат ҳам халқдан розиликда умргузаронлик қилаётган эди. Ҳаммани зоҳирида шукр, ботинида сабр уфуриб турарди.\nШундай мусаффо осмон ва тинч юртда бирданига чақмоқ чақди. Барчани тинчи бузилди.\nБир инсон минбарга чиқиб «Иқтисодимиз фалаж ҳолатда. Йигирма йил қоғозбозлик қилдик. Тадбиркорлик ўлган, инвестиция йўқ. Барчасига Азимов айбдор», деди.\nБилдикки, иқтисод ва молиямиз танг аҳволда. Кейин Банк соҳасини фиръавни бирданига ўлиб қолди. Банк соҳаси ҳам ўлганини айтишди. Ундан кейинги воқеалар ривожи тезлашиб кетди.\nЮксак ишончимиз асоси бўлган шонли милициямизнинг каттаси хоин экани айтилди. МХХ генерал лейтенанти бўлган Ғуломов ҳибсга олиниб, қора дори, қурол савдоси ва кўплаб моддаларда айбланди.\nБожхонани каттаси бўшатилди ва «каламушлар» деб шахсан президент томонидан эътироф этилди.\nТаълим ва тиббиёт соҳаси энг ўлган соҳа эканлиги айтилди ва иккала вазир ҳам ишдан олинди.\nСўнгги ойларда эса давлатни энг ишонган идораси ва тинчлигимиз асоси бўлган МХХ бош раиси ишдан олинди. Ҳудудлардаги МХХчилар хоин ва пораҳўр эканлиги айтилиб, бир нечтаси қамоққа олинди ва қамоққа олинишда давом этмоқда. МХХчилар итга қиёсланди.\nПрезидент келган кунидан бошлаб «прокурорлар ўғрилар» деди. Прокуратурани тозалади. Ўн беш йил прокуратурага эгалик қилган Қодиров ҳибсга олинди.\nЧегарачилар «каламушлар», деб аталди ва жойлардаги чегара пунктлари олиб ташланди. Эски тизимдан қолган Солиқ идораси раисини ҳам курсиси қимирлаб қолган. Диний қўмита курсисида диндорларни қамаш ва эркинликларини чеклашга камарбаста бўлган Ортиқ Султонов бўшатилди. Диний идорадаги «Қори ака» лақабли МХХчи ишдан олинди.\nКаллам чалкашиб кетди. Биз қандай давлатда яшаганмиз ўзи?\nЯна қайси соҳа қолиб кетди билмай ҳам қолдим.\nБарча каттаконлари ишдан олиниб, давлатга хиёнат ва порахўрликда айбланди. Бундан чиқди бизни йигирма беш йил алдашган. Кўзимизга тупроқ сочишган. Биз эса лаққа тушиб, юқоридаги порахўрларни боқиб, ўзимиз мардикорлик қилганмиз. Қизларимизни чет элга фоҳиша қилиб сотганмиз. Пахта териб, корчалонларни семиртирганмиз.\nАмалдорлар халқни алдаш ва ушлаб туриш учун ОАВ ва Дин пешволаридан фойдаланган. Телевидения жаннатни кўрсатиб алдаса, пешволар халқни шукр ва тинчликка чақириб ухлатган.\nИкки йил давомида бўлаётган ишларни кўриб, 1937 йилда Гитлерни ёқлаб миллионлаб инсонлар митинга чиқишгани ва 1945 йилда ўша одамлар Гитлерга қарши бўлганини айтгани бежиз эмаслигини тушундим.\nХуллас, Қирол ўлди, яшасин қирол.\nМирзиёевга ишониб қайтмоқчи бўлган қочқин ватанга киритилмади\nМХХ (ДХХ) ниқобидаги миллат хоинлари: Муҳиддинов, Веселов, Якубов ва бошқалар ҳақида\nЎхшатиш ёҳуд “фoнoграмма”\nҲукуматнинг қора рўйхатига тушган Драматург Шароф Бошбековга\nАкром Маликнинг таҳлил кучи\nМХХ ёш олимни нега қаматди?\nЎзбек ҳарбийлари Туркиядаги йирик халқаро машқларда қатнашмоқда\nРоссияга ишга кетаётганлардан Ўзбекистонда имтиҳон олиш тартибига оид низом қабул қилинди\nШавкат Мирзиёевнинг ғалабаси\nОзод этилган Бобомурод Абдуллаев жамоатчиликка миннатдорлигини билдирди\nБобомурод Абдуллаев иши: барча судланувчилар озодликка чиқарилди\nЎзбекистон туркий тилли давлатлар ҳамкорлиги Кенгашига қўшилади\nАрхив Select Month June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013


Тошкент ер усти метро линиясини қуриш қанчага тушиши аниқ бўлди — Sof.uz\nЖАҲОН 339,474,452 272,910,866 5,583,782\nТошкент ер усти метро линиясини қуриш қанчага тушиши аниқ бўлди\n29.11 19:39 96 Ўзбекистон\nТошкент ер усти ҳалқа метро линияларини қуриш учун 354,3 млн доллар ажратилади. Бу ҳақда Ўзбекистон Республикаси Вазирлар Маҳкамасининг “Тошкент шаҳрида ер усти ҳалқа метро линияларининг қурилиши” лойиҳасининг техник-иқтисодий ҳисобини тасдиқлаш тўғрисида”ги қарорида келтирилган.\nҚарорга кўра, белгиланган маблағнинг 208,4 млн доллари давлат бюджетидан, 108,4 млн доллари Тикланиш ва тараққиёт жамғармасидан кредит сифатида жалб қилинади. Қолган 500 минг доллари Хитой Халқ Республикаси (ХХР) Эксимбанки кредитлари ҳисобига ҳамда 37,07 млн доллари эса давлат улуши ҳисобига тўғри келади.\nЛойиҳанинг капитал қўйилмалар ҳажми 317 288 млн долларни ташкил этади.\nМаблағларнинг асосий қисми машина ва ускуналар сотиб олишга, қурилиш-монтаж ишларига ҳамда инвестиция давридаги молиявий харажатларга йўналтирилади.\nТикланиш ва тараққиёт жамғармасининг кредити — тўрт йиллик имтиёзли давр билан 15 йилга ҳамда ХХР Эксимбанки кредитлари беш йиллик имтиёзли давр билан 20 йил муддатга берилиши қайд этилган.\nКеча, 14:21 824\n18.01 17:18 526\nКеча, 12:03 510\nҚидирувдаги шахс ЙПХ ходими томонидан ушланди\n08:45 49 Ўзбекистон\nКеча, 21:47 90 Спорт


Жамиятнинг 2017 йилдаги молиявий-хўжалик фаолияти бўйича акциядорларнинг Умумий ҳисобот йиғилишини ўтказиш тўғрисида маълумот\nЖамиятнинг номи: “Urganch sharob” акциядорлик жамияти.\nМажлис ўтказиладиган сана: 2018 йил 30 май куни соат 11.00.\nМанзили: Хоразм вилояти, Урганч шаҳри, Саноатчилар кўчаси, 417-“а” уй, жамиятнинг мажлислар зали.\nАкциядорларнинг реестри ёпилган сана: 2018 йил 24 май.\nРеестрни ёпиш учун қарор қабул қилган орган: жамият Кузатув кенгаши.\nРеестр ёпиш учун қарор қабул қилинган сана: 2018 йил 15 май.\n1. Жамият акциядорларининг 2017 йил якунлари бўйича йиллик умумий йиғилиши регламентини тасдиқлаш.\n2. Жамият бошқаруви раисининг 2017 молиявий-хўжалик йили фаолияти (бизнес-режа ижроси) юзасидан ҳисоботини тасдиқлаш.\n3. Жамиятнинг 2017 йил якуни бўйича жамият ташқи аудитори “Osyo-Audit” МЧЖ молиявий-хўжалик фаолияти юзасидан аудиторлик текшируви ҳисоботини эшитиш.\n4. 2017 йил якуни бўйича тафтиш комиссияси ҳисоботини эшитиш;\n5. 2017 йил молиявий-хўжалик фаолияти якуни бўйича жамият йиллик ҳисоботини, шу жумладан баланс, молиявий натижалар, фойда ва зарарлар тўғрисидаги ҳисоботларини тасдиқлаш.\n6. 2017 йил якуни бўйича олинган соф фойдасини тақсимлаш.\n7. Жойлаштирилган акцияларнинг ҳар бир тури бўйича дивидендлар тўлаш, дивиденднинг миқдори, уни тўлаш шакли ва тартибини тасдиқлаш.\n8. Жамият Кузатув кенгашининг ўз ваколат доирасига кирадиган масалалар юзасидан, шу жумладан, жамиятни бошқаришга доир қонун ҳужжатларида белгиланган талабларга риоя этилиши юзасидан Кузатув кенгашининг ҳисоботларини эшитиш.\n9. Жамиятнинг 2018 йил бизнес-режасини тасдиқлаш.\n10. Жамият Кузатув кенгаши аъзоларига улар ўз вазифаларини бажариб турган давр учун ҳақ тўлаш ва Кузатув кенгашининг аъзоси вазифаларини бажариш билан боғлиқ харажатларини қоплаш ҳамда бундай ҳақ тўловларининг миқдорларини белгилаш.\n11. Жамият тафтиш комиссияси аъзоларига улар ўз вазифаларини бажариб турган давр учун ҳақ тўлаш ва тафтиш комиссиясининг аъзоси вазифаларини бажариш билан боғлиқ харажатларини қоплаш ҳамда бундай ҳақ тўловларининг миқдорларини белгилаш.\n12. Жамият Кузатув кенгаши аъзоларини кейинги йиллик умумий йиғилиш кунига қадар янги таркибини сайлаш.\n13. Жамият тафтиш комиссияси аъзоларини кейинги йиллик умумий йиғилиш кунига қадар янги таркибини сайлаш.\n14. Жамият ижроия органи аъзоларининг янги таркибини сайлаш.\n15. Жамият ижроия органи раҳбарини кейинги йиллик умумий йиғилиш кунига қадар сайлаш (шартноманинг амал қилиш муддатини узайтириш).\n16. Жамиятнинг корпоратив бошқарув тизимини баҳолаш натижаларини кўриб чиқиш.\n17. “Урганч аудит” МЧЖ томонидан жамиятнинг Корпоратив бошқарув тизимини баҳолаш хулосасидаги таклифга асосан жамият Уставига қўшимча ва ўзгартиришларни киритиш.\n18. Жамият бошқарув органи томонидан 2017 йилнинг 6 январидаги 2-сонли, 13 февралдаги 8-сонли, 7 мартдаги 12-сонли, 17 мартдаги 15-сонли, 11 апрелдаги 21-сонли, 8 майдаги 27-сонли, 18 майдаги 29-сонли, 25 сентябрдаги 46-сонли, 21 ноябрдаги 50-сонли, 4 декабрдаги 52-сонли, 15 декабрдаги 54-сонли ҳамда 25 декабрдаги 56-сонли қабул қилинган қарорларини тасдиқлаш.\n19. Эгаси ёки эгасининг қонуний ҳуқуқий вориси ёхуд меросхўри томонидан уч йил ичида талаб қилиб олинмаган дивидендларни корхона фойдасига олиш масалаларни кўриб чиқиш.\nҚўшимча маълумотларни корпоратив ахборот ягона портали openinfo.uz ва жамиятнинг корпоратив веб-сайтидан urganchsharob.uz олишингиз мумкин.


ДАВЛАТ ШАХСИЙ ТОМОРҚА ЭМАС-КУ…. « O'zbekiston ERK Demokratik Partiyasi\nДАВЛАТ ШАХСИЙ ТОМОРҚА ЭМАС-КУ….\nЎзбек мухолифатининг асосий кучи бўлган Ўзбекистон Халқ Ҳаракати бундай таҳликали вазиятда содир бўлиши муҳтамал бўлган халқ қўзғолонини тўғри бошқариш ва Каримов диктатурасидан ҳуқуқий давлат тузумига ўтиш даврини қулайлаштиришни ўз кун тартибининг асосий моддаси сифатида кўрмоқда.\n18 January 2012 - 13:45\nТоморқани бошқариш мантиғи жуда соддадир: Томорқанинг эгаси бор, у ўз ерининг мутлақ хўжайини ҳисобланади ва томорқасида истаган нарсасини қилади. Истаса унга маккажўхори экади, истаса тарвуз…Шунингдек, томорқа эгаси товуқларига, қўйларига, сигир ва бузоқларига истаган шаклида эгалик қилади. Истаса боқиб семиртиради, истаса сўйиб ейди…\nАммо давлат томорқани бошқариш мантиғи билан бошқарилиши мумкинми? Яъни, давлат раҳбари томорқа эгаси, мамлакат ва халқ эса унинг шахсий мол -мулки ўрнида кўрилиши мумкинми? Шунингдек, давлат халқни боқиши керакми?\nЎзбекистон диктатори Ислом Каримов ва унинг ҳамтовоқларининг бутун фожеаси ҳам давлатни томорқа ўрнида кўришлари ва уни томорқа бошқариш мантиғи билан бошқаришга уриниб келаётганларидир. Бу уларнинг зеҳниятининг ва сиёсий тушунчаларининг нақадар паст даражада эканлигига далил ҳамдир. Улар ўзларича биз давлатнинг эгасимиз ва Ўзбекистон халқини ҳам биз боқмоқдамиз, дея ўйлайдилар. Улар ўз сиёсатларини ҳам мана шу хатоли мантиқ устига қурганлар. Президент Ислом Каримов, Бош Вазир Шавкат Мирзиёев, Вазирлар ва ҳокимлар “томорқа”лари учун жонкуярлик қилаётганларини кўрсатиш учун қўл остидаги катта -кичик ходимларни сўкиш, ҳақоратлаш, уриб-тепиш каби усулларни ишлатиб келаётгани фвқатгина Ўзбекистон жамоатчилига эмас, бутун дунёга бугун яхши маълумдир. Куни кеча Бош Вазир Мирзиёев вилоятлар билан телефон орқали ўтказган мажлисида ҳам ҳаммани оғизга олиб бўлмайдиган сўзлар билан ҳақорат қилиб , инсонларнинг томорқаларида тартиб ўрнатишга уринганини Каримов режимининг хуфяси uzmetronom.com cайтидан ўргандик. Бу муштумзўрлар ўзлари ўтказаётган мажлисларда аёллар борлиги ҳақида ўйлаб ҳам ўтирмасалар керак. Аммо уларни ҳам оналари туғишган, хотин-қизлари бор-ку ахир! Ёки улар оилаларини ҳам шунақа сўкағон ва ҳақорат усуллари билан бошқарадиларми?\nҲақиқат шундан иборат ки, давлат асло ва асло томорқа эмасдир. Давлатнинг вазифаси ҳам халқни боқишдан иборат эмас, аксинча давлатни давлат қиладиган ва уни моддий жиҳатдан оёқда тутадиган ҳам халқдир. Яъни, Ислом Каримовнинг иқтисодий сиёсати оёғи осмонда боши ерда турган одамнинг югуришига ўхшаган бир нарсадир. Шунинг учун ҳам яқинда эълон қилинган бир халқаро хулосага кўра Ўзбекистон иқтисодий эркинликлар соҳасида 164 ўринда турар экан. Бунинг устига Ўзбекистонни ўз “томорқасига” айлантирганлар унинг бюджетини ҳам ўз чўнтагида бойлик ҳисоблаб келмоқдалар. Яқинда тарқатилган маълумотларга кўра Ўзбекистон бюджетининг 3,5% ҳарбий ҳаражатларга ажратилар экан. Бу 2,5 миллард долларни ташкил қилар экан.\nЭслатиб ўтамиз, Ислом Каримовнинг қизлари Гулнора ва Лолага бюджетдан ажратган улуши 1 миллиард долларни, яъни унинг 0,5 % ташкил қилади. Аммо бу расмий маълумотлардир. Ҳақиқатда эса бюджетдаги барча пуллар “томорқа”нинг эгасининг ихтиёрида эканлигини унутмаслигимиз керак…\nЎзбекистон халқи муштумзўр раҳбарият олиб бораётган сиёсатдан ниҳоятда норози эканлигини мухолифат ҳам, мустақил манбалар ҳам таъкидлаб келмоқдалар. Масалан, ББС нинг ўзбек хизматига суҳбат берган мустақил журналист Абдумалик Бобоев ҳозирги кунда Ўзбекистон ижтимоий портлаш нуқтасига келганини айтади.\nЎзбек мухолифатининг асосий кучи бўлган Ўзбекистон Халқ Ҳаракати бундай таҳликали вазиятда содир бўлиши муҳтамал бўлган халқ қўзғолонини тўғри бошқариш ва Каримов диктатурасидан ҳуқуқий давлат тузумига ўтиш даврини қулайлаштиришни ўз кун тартибининг асосий моддаси сифатида кўрмоқда. Бу мақсада халқ қўзғолонининг ижтимоий сабаблари ва уни ўтказишнинг тафсилотлари баён қилинган “ХАЛҚ ОЁҚҚА ТУРСА” номли муҳим бир ҳужжат яқин кунларда ҳаракатимизнинг веб саҳифасида эълон қилинди.\nҲаракатимиз аъзолари ва унинг тарафдорларининг ҳозирги вазифаси мана шу ҳужжат билан танишиш, уни муҳокама қилиш ва иложи борича унинг халқимиз ичида кўпроқ тарқалишига ва ўзлаштирилишига эришишдан иборат, деб ўйлайман. Чунки Ўзбекистонни ўз томорқасига айлантириб олган диктатор Ислом Каримов ва унинг ҳамтовоқлари яқин келажакда ўз тахтларидан ағдарилиши мумкин. Бу амалга ошгандан кейин Ўзбекистонни ҳақиқий маънода давлатга айлантириш ҳаммамизнинг вазифамиз ҳисобланади.\nЙўлдош Абдулла ўғли,\n18 январь 2012 йил.


Пойтахтимизда Ўзбекистон Лизинг берувчилар уюшмасининг жорий йил олти ойлик фаолияти якунларига бағишланган йиғилиши бўлиб ўтди.\nУнда Ўзбекистон Республикаси Олий Мажлиси Қонунчилик палатаси депутатлари, Молия вазирлиги, Марказий банк, Банклар ассоциацияси вакиллари, “Aхbor-Reyting” агентлиги, “SAIPRO” компанияси мутасаддилари ҳамда\nоммавий ахборот воситалари ходимлари иштирок этди.\nТаъкидланганидек, мамлакатимизда кейинги йилларда иқтисодиётнинг бошқа тармоқлари қатори лизинг бозори ҳам жадал ривожланмоқда. Айни пайтда соҳа компаниялари иқтисодиётимизнинг деярли барча тармоқларини қамраб олиб, улар томонидан қишлоқ хўжалиги, автотранспорт, енгил саноат, тиббиёт, озиқ-овқат сингари соҳаларда ўз хизматларини кенг таклиф этмоқда. Пировардида бугунги кунга келиб, ҳар бир фуқаро лизинг хизматларидан фойдаланиш имкониятига эга бўлмоқда.\nЖорий йилнинг ўтган олти ойи мобайнида республикамиздаги мавжуд лизинг берувчилар томонидан жами 371 миллиард сўмлик 2900 га яқин лизинг хизматлари кўрсатилгани, лизинг амалиётларининг умумий портфели эса 1 триллион 980 миллиард сўмни ташкил этиб, ушбу йўналишда ўтган йилнинг шу давридагига нисбатан 29 фоиз ўсишга эришилгани бунинг яққол тасдиғидир. Бу борадаги ишларни ривожлантиришда эса Президентимизнинг 2012 йил 10 майдаги “2012 — 2016 йилларда Ўзбекистон Республикасида хизмат кўрсатиш соҳасини ривожлантириш дастури тўғрисида”ги қарори муҳим дастуриламал бўлаётир.\nАнжуманда мутахассислар республикамиз лизинг бозорида кузатилаётган ўзгаришлар хусусида сўз юритиб, давлатимиз раҳбарининг ушбу қароридан келиб чиққан ҳолда, келгусида бажарилиши лозим бўлган ишлар ҳақида ҳам фикр алмашдилар.\nШу билан бирга, лизинг бозорини ривожлантиришда “Гаров реестри тўғрисида”ги Ўзбекистон Республикаси Қонунининг аҳамияти, кредит алмашинуви, лизинг компанияларининг рейтинг даражасини оширишга доир мавзуларда маърузалар қилинди.\nМазкур рукндаги бошқа мақолалар: « Маҳаллада «Ахборот ойна»си\tБунёдкор ёшлар »


ТОШПУЛАТ РАХМАТУЛЛАЕВ СОГДИАНА: Самарқанддаги жиноий абортлар ҳақида нималар маълум?\nИшончли маълумот олиш учун мен 2-сонли туғруқхонага йўл олдим ва мазкур муассасанинг бош врачи Илҳом Ҳазратқулов билан учрашдим. Ундан крематорий ҳақида, унда топилган, миш-мишларга кўра, тириклигида баъзиларининг оғизлари скотчланган бўлган ҳомилалар ҳақида сўрадим.\nИ.Ҳазратқулов дарҳол туғруқ мажмуасида ҳеч қандай крематорий мавжуд эмаслигини тушунтирди. Муассасада тиббий чиқиндиларни йўқ қилишга мўлжалланган муфель печи бор экан. Чиқиндилар сирасига кирувчи ишлатиб бўлинган бир марта фойдаланиладиган шприцлар, осма укол системалари, плацента кабилар куйдириб йўқ қилинар экан.\nКейин у қуйидагиларни гапириб берди:\n"16 март куни эрталаб соат 7:20лар чамаси, менга навбатчи врач қўнғироқ қилиб, муфель печида аборт қилинган ҳомила топилганини маълум қилди. Ҳомилани печга чиқинди солаётган санитар аёл кўриб қолган. У навбатчи врачни чақирган ва у ҳомилани печдан чиқарган. Кейин улар печь ичида яна бир ҳомила борлигини аниқлашган. Милицияга хабар бердиларингми, деган сўровимга навбатчи врач участка нозирига қўнғироқ қилишгани, бироқ у қўнғироқларга жавоб бермаганини маълум қилди. Мен 102 рақамига қўнғироқ қилиб, рўй берган ҳодисани баён қилишни талаб қилдим.\nЙигирма дақиқалар ўтгач, мен туғруқ мажмуасига келдим, келганимда мажмуага милиция ходимлари етиб келишган экан. Муфель печини синчиклаб текшириб кўриб, унинг ичидан яна иккита аборт қилинган ҳомилани чиқариб олдик. Шундай қилиб, уларнинг сони тўрттага етди. Бу вақтга келиб, шаҳар ҳокимлиги, прокуратура ходимлари, шаҳар тиббиёт бирлашмаси раҳбарияти ҳам воқеа жойига етиб келишди.\nҲуқуқ-тартибот органлари ҳар бир факт, ҳар қандай детални синчиклаб ўрганишга киришиб кетишди. Туғруқ мажмуасининг кўп ишчилари: санитарлар, врачлар, шунингдек мен ҳам сўроққа тутилдик. Тергов ҳаракатлари ҳамон олиб борилмоқда, шу сабабли мен барча тафсилотларни ошкор эта олмайман. Шунисини айтишим мумкинки, ушбу ноқонуний абортлар бизнинг муассасада амалга оширилмаган. Афсуски, бу жинояткорона ҳаракатларга бизнинг ходимларимиз ҳам — врач ва санитарка аралашиб қолишган.\nАбортлар икки хусусий тиббий клиникаларда амалга оширилган. Уларда муфель печлари бўлмаганлиги сабабли, бизникидан фойдаланишган. Ҳомилаларнинг жасадини санитаркамизга узатиб туришган, у эса нобуд бўлган гўдакларни печкада куйдирган. Ўша куни газ босими пастлиги туфайли ҳомилалар куймай қолган. Бундай ноинсоний хатти-ҳаракатлар қанча вақт давом этган? Қанча ҳомила куйдириб юборилган? Улар печга ташланган вақтида тирик бўлишганми? Бу каби саволларга тергов тугагандан кейингина жавоб бериш мумкин бўлади.\nҲозирча шунисини айтишим мумкинки, ҳомилалар беш-олти ойлик бўлишган. Балким етти ойликдир. Ўз тажрибамдан келиб чиқиб айта оламанки, олти-етти ойлик чала туғилган чақалоқларни ҳам сақлаб қолиш мумкин.\nНега бизнинг муассасада бундай бошбошдоқлик рўй бериши мумкин эмас, деяпман? Гап шундаки, топилган ҳомилалар — ҳомиладорликни дори воситалари билан тўхтатиш натижасида дунёга келишган. Бунинг учун камида 10-12 соат ёки ундан ҳам кўпроқ вақт талаб этилади. Менинг ўзим кунига бир-икки марта барча палаталарни шахсан айланиб чиқаман, ўринбосарим ҳам барча бўлажак оналардан хабардор бўлиб туради. Биз аборт қилдириш учун келган аёлларни сезмай қолишимиз мумкин эмас, чунки уларда туғруқ олди оғриқлари жуда кучли бўлади".\nҲозирча Самарқанддаги врачлар томонидан жиноий тарзда амалга оширилган ноқонуний абортлар ҳақида ошкор бўлган маълумотлар шулардан иборат. Бир неча кун аввал шу иш бўйича материаллар вилоят ИИБдан прокуратура органларига ўтказилган. www.nuz.uz воқеалар ривожини кузатади ва ўқувчиларни имкон қадар ҳаммасидан хабардор қилиб боради.\nАвтор: Тошпулат Рахматуллаев на 08:53


Ўзбекистонда ўлим жазосини тиклаш керакми? Эксперт фикри\n19:30 / 30.06.2019\nСўнгги пайтларда ижтимоий тармоқларда ўлим жазоси қўлланиши жиноятчилик камайишига олиб келиши ҳақида муҳокамалар авж ола бошлади. «Buyuk kelajak» ХННТ эксперти Бахшилло Хўжаев бу баҳслар юзасидан фикрларини билдирди.\nАслида, ўлим жазосининг бор ёки йўқлиги жиноятчилик даражасига жиддий таъсир кўрсатмайди. Зеро, Чезаре Беккариа айтганидек, «жиноятчилик олдини олишда жазонинг шафқатсизлиги эмас, балки унинг муқаррарлиги кўпроқ аҳамиятга эга». Бу аксиома айни ҳақиқатдир. Қолаверса, ўлим жазоси ҳақида гапирганда унинг нафақат ҳуқуқий томонини, балки ижтимоий, ахлоқий ва психологик жиҳатларини ҳам эътиборга олиш лозим.\nИнсон ҳаёти олий қадрият, ўлим жазосини қўлламаслик эса инсонпарварлик белгисидир\nИнсонпарварлик ғоялари азалдан халқимизда улкан қадрият сифатида улуғланганини бобокалонимиз Алишер Навоийнинг «Садди Искандарий» достонида келтирилган қуйидаги парчадан билиб олишимиз мумкин: «...ёмонга жазо бериш — гарчи қонун ва сиёсат юзасидан тўғри бўлса ҳам, аммо адолатли ҳукмдорнинг асл йўли — шафқат-мурувватдир. Бир шахс ўлимга қанчалик сазовор бўлса ҳам, унинг ўлимини орқага суриш, бу ҳақда шошмаслик яхши...»\nШундай жиддий асослар бўла туриб нега биз ўлим жазосини қўллаш билан боғлиқ далилларни асоссиз миш-мишлардан қидиришимиз керак? Наҳотки, бизнинг билимсизлигимиз шу даражага етди!?\nБу борада мушоҳада учун рус адабиётшуноси ва таниқли журналист Н.С.Лесковнинг қуйидаги сўзларини келтириб ўтишни лозим деб топдик: «Инсон ҳаёти – ўн саккиз минг оламни яратган холиқнинг улуғ марҳамати намойишидир. Уни муносиб яшаб ўтиш, сермазмун ва самарали умргузаронлик қилиш ҳар бир инсонга, қолаверса, бутун жамият зиммасига улкан масъулият юклайди». Шундай экан, бутун жамият масъул бўлган ишга ижтимоий тармоқларда 2-3 кишининг ўйламай ёзган муҳокамасига қўшилишимиз жоизми?! Ахир, ўлим жазоси жаҳолат билан берилади-ку, жаҳолатни эса жаҳолат билан енгиб бўлмайди.\nЎлим жазоси бекор қилингани цивилизациялашган демократик давлатнинг белгисидир\nЎзбекистонда ўлим жазоси бекор қилингани мамлакатимизда умуминсоний тамойиллар устуворлиги ва халқаро андозалар амалга жорий этилганидан дарак беради. Бинобарин, Конституциямизнинг 13-моддасида қайд этилишича, Ўзбекистон Республикасида демократия умуминсоний принципларга асосланади, уларга кўра инсон, унинг ҳаёти, эркинлиги, шаъни, қадр-қиммати ва бошқа дахлсиз ҳуқуқлари олий қадрият ҳисобланади.\nҚолаверса, Ўзбекистон қўшилган биринчи халқаро ҳужжат - Инсон ҳуқуқлари умумжаҳон декларациясининг 3-моддасида «Ҳар бир инсон яшаш, эркинлик ва шахсий дахлсизлик ҳуқуқига эгадир» дейилган. Фуқаролик ва сиёсий ҳуқуқлар тўғрисидаги халқаро Пактнинг 6-моддасида эса «Ҳар бир инсоннинг яшаш ҳуқуқи унинг ажралмас ҳуқуқидир. Бу ҳуқуқ қонун билан муҳофаза этилади. Ҳеч ким ўзбошимчалик билан инсонни яшаш ҳуқуқидан маҳрум қила олмайди», деб таъкидланган.\nШунингдек, мазкур халқаро ҳужжатнинг БМТ Бош Ассамблеяси 1989 йил 15 декабрида қабул қилган ўлим жазосини бекор қилишга қаратилган иккинчи Факультатив баённомаси барча ҳукуматларни ўлим жазосини бекор қилишга чорлайди.\nШундай экан, жиноят ва жазони ҳал этиш масаласида инсон ҳаёти устувор бўлиши лозим. Шунинг учун ҳам жиноят содир этган шахсни жазолашдан кўзланган мақсад жисмоний азоб бериш ёки инсон қадр-қимматини камситиш эмас, балки уни тарбиялаш эканлиги Ўзбекистон Республикаси Жиноят кодексида бежиз белгиланмаган. Бошқача айтганда, яшаш ҳуқуқи инсоннинг барча ҳуқуқ ва эркинликларининг пойдеворини, дастлабки асосини ташкил этади. У дунё цивилизациясининг мутлақ қадриятидир.\nБу борада, машҳур француз адиби Виктор Гюгонинг парламент мажлисида ўлим жазоси ҳақида сўзлаган нутқидан ҳавола келтиришни лозим деб топдик: «Ўлим жазоси ваҳшийликка хос абадий белги, қаерда ўлим жазоси хуруж қилса, у ерда ваҳшийлик ҳукм суради, ўлим жазоси бор жойда камдан-кам ҳолларда цивилизация ривож топади».\nДемак, цивилизациялашган давлатда ўлим жазоси ҳақида гапиришдан олдин пухта ва обдон ўйлаб кўриш керак. Нега ҳануз тушунмаяпмиз!? Ўлим жазосини кенг жорий қилиш варварликдан бошқа нарса эмас, ахир биз цивилизациялашган демократик давлатда яшаяпмизку?\nЖаҳон ҳамжамияти ҳам ўлим жазосини маъқулламайди\nСтатистик маълумотларга кўра, Бирлашган Миллатлар Ташкилотига аъзо бўлган 193 давлатдан 169тасида ўлим жазоси қўлланмайди. 24та давлат қонунчилигида ўлим жазоси формал мавжуд бўлса-да, лекин охирги 10 йил давомида уни қўллаш амалиёти тўхтатиб қўйилган. Бундай давлатларнинг аксарияти ўлим жазосини Иккинчи жаҳон урушидан кейин қонунчилигига киритгани аниқланган.\nЎлим жазосини бекор қилган давлатлар ичидан атиги 4 давлат (Непал, Филипин, Гамбия, Папуа-Янги Гвинея) ўз қонунларида ўлим жазосини тиклаган. Бироқ, Непал ҳозирги кунда ушбу жазони яна бекор қилди, Филиппин эса жазони ижро этишни тўхтатиб қўйди, қолган икки давлат Гамбия ҳамда Папуа-Янги Гвинеяда ўлим жазоси қайд қилинмаган. Хўш, нега ўлим жазосини тиклаган оз сонли давлатлар бундай жазони қайта бекор қилмоқда ёки унинг ижросини тўхтатиб қўймоқда? Бу борада биргина Филиппиннинг тажрибасини кўриб чиқиш етарли ҳисобланади. Филиппинда ўлим жазоси гиёҳванд моддалар савдосига қарши курашиш мақсадида қайта тикланган. Филиппин ҳукумати берган маълумотларга кўра, 2016 йил 1 июлидан 2018 йил 30 ноябрига қадар гиёҳванд моддалар савдосига қарши ўтказилган амалиётларда 5050 киши қатл қилинган. Human Rights Watch ташкилоти бу рақам камида 12000 нафарга тенг эканини таъкидлайди. Филиппин ҳуқуқни муҳофаза қилувчи органларининг қайд этишича, ўн йилдан бери наркотрафикка алоқадор жиноятлар учун олий жазо тайинлаб келинаётган бўлса ҳам, ўлим жазоси гиёҳванд моддалар савдогарларини мутлақо қўрқувга солмаяпти. Harm Reduction International тадқиқот гуруҳи таҳлилчиси Жиада Жиреллининг таъкидлашича, «мазкур жиноят учун қатл этилганларнинг аксарияти курьер, яъни ташувчи ҳисобланади. Гиёҳванд моддалар савдосидаги курьерларни осонгина алмаштириш мумкин. Уларни йўқ қилиш наркобизнес моделига ҳеч қандай жиддий таъсир кўрсатмайди». Яъни Филлипинда ўлим жазосининг қайта тикланиши гиёҳванд моддалар савдоси билан боғлиқ жиноятлар камайишига ёрдам бермади, аксинча жиноятчилик сони ўсиб, қатл этилган инсонлар сони кўпайди. Бундай ҳолатни Малайзия, Вьетнам ва Эронда ҳам кузатиш мумкин. Бу давлатларда ҳар йили ўнлаб қатллар амалга оширилади, лекин гиёҳванд моддаларга берилиб қолган инсонлар сони наркотрафик учун ўлим жазосини бекор қилган давлатлардагидан анча кўпдир. Шунинг учун ҳам БМТнинг наркотик ва жиноятчиликка қарши бошқармаси (UNODC) ҳар қандай ҳолатда ҳам олий жазога қарши эканини маълум қилади.\nЎлим жазоси коррупция олдини олишга ҳам ёрдам бермайди\nЎлим жазоси белгиланган давлатларда коррупция ҳолати камаймаган, аксинча, ўлим жазоси қўлланмаган давлатлар коррупцияга қарши курашишда ижобий кўрсаткичларга эришганини кўришимиз мумкин. Масалан, коррупция учун ўлим жазоси белгиланган Хитойда коррупция ҳолатлари кўпайиб, Transparency International халқаро индекси бўйича Хитой 2018 йилда дунёда 167 давлатдан 39-ўринни эгаллаган. Мазкур кўрсаткич коррупцияга қарши курашишда жазонинг оғирлиги ёрдам берма олмаслигини ифодалайди. Аксинча, коррупцияга қарши курашишда дунё рейтингида юқори ўринни эгаллаган Финляндия ва Дания давлатларида ўлим жазоси мавжуд бўлмаса-да, коррупция кўрсаткичлари жуда паст.\nЎлим жазосини қўллаётган давлатлардаги ҳолат\nҲозирги вақтда ўлим жазоси АҚШнинг 38та штатида қўллаб келинмоқда. Бироқ, шунга қарамасдан сўнгги 30-40 йил ичида АҚШда жиноятчилик 7-8 баробар ўсган. Қолаверса, АҚШда ноҳақ ўлим жазоси тайинлаш ва ижро қилиш ҳоллари ҳам оз эмас. Хусусан, 1900-1985 йилларда ўлим жазоси 350 нафар айбсиз шахсга нисбатан ижро этилгани расман тан олинган. Кейинги ўттиз йил мобайнида бу жазога маҳкум этилганлардан 121 нафарининг айбсизлиги аниқланиб, ўлим камераларидан озод қилинган. 23 нафар шахснинг ўлим жазоси ижро этилишига бир қанча дақиқа қолгандагина айбсизлиги аниқланган ва ижро тўхтатилган.\nАҚШдаги мазкур ҳолат ўлим жазоси жиноятчиликка жиддий таъсир кўрсата олмаслигини тасдиқлайди. АҚШ Миллий фанлар академияси ҳам мазкур фактни тан олиб, ўлим жазосини жиноятчилик аҳволига боғлаш асоссизлиги тўғрисидаги хулосага келган. Нью-Йорк университети Ҳуқуқ мактабидаги Бреннан одил судлов маркази тадқиқоти натижаси хулосасига кўра, «ўлим жазоси мавжудлиги жиноятчилик даражасига ҳеч қандай таъсир кўрсатмайди».\nБундан ташқари, ҳатто замонавий юридик ва криминалистик имкониятлар ҳам суд хатосининг бўлмаслигига кафолат бера олмайди, ўлим жазоси сақланиб қолар экан, айбсиз одамни қатл қилиш эҳтимоли ҳам мавжуд бўлаверади. Масалан, Колумбия университетининг бир гуруҳ олимлари томонидан ўтказилган ўлим жазосига оид изланишлар шуни кўрсатадики, 1973-1995 йиллар оралиғида дунёнинг ўнлаб давлатларида чиқарилган 71 фоиз ҳукмлар кейинчалик қайта кўрилган ва уларнинг 95 фоизида судланувчи оқланган ёки ўлим жазоси енгилроқ жазога алмаштирилган. Ўлимга маҳкум қилинган ҳеч қандай шахсни ҳаётга қайтаришнинг иложи йўқ, аммо ҳаётда бундан олдин ҳам, ҳозирда ҳам, кейинчалик ҳам судлар хатоликка йўл қўйишлари мумкин ва афсуски, ушбу хатоликни тузатишнинг ҳеч ҳам иложи йўқ. Қолаверса, мазкур жазо бошқа жазолар каби маҳкумнинг ахлоқан тузалишига ва ўз хатоларини англаб етиб, тавба қилишига имконият бермайди.\nЎлим жазоси тарафдорларининг важлари асоссиз ва эскилик сарқитидан бошқа нарса эмас\nЎлим жазоси тарафдорлари қарашларининг остида қасос олиш ҳисси ётади. Ҳиссиётга берилган бундай шахсларнинг важлари асосан «жонга – жон, қонга – қон» қадимий одат қоидаларидаги ваҳшиёна ўч олиш истаги билан боғлиқ. Мутахассислар фикрига кўра, бундай ҳиссиётларнинг манбаси цивилизациядан олдинги даврга бориб тақалади. Дастлабки ибтидоий жамоа даврида одамлар ўртасида қасос олиш одати пайдо бўлган бўлса, оила институтининг пайдо бўлиши ушбу функциянинг оилага ўтишига олиб келди. Кейинчалик илк давлат пайдо бўлган даврларда ўлим жазоси фақат давлат томонидан қўллана бошланди. Афсуски, ўша вақтда ҳам «жонга – жон, қонга – қон» одатлари ҳали-ҳамон сақланиб қолган эди. XIX асрга келиб, мазкур ваҳшиёна одатлар на одамларга ва на давлат сиёсатига ёрдам бера олмаслиги тан олинди. Бироқ, шунга қарамасдан ўлим жазоси айрим шахсий манфаатлари йўлида давлат номидан қўлланганини шўролар даври мисолида кўришимиз мумкин.\nСобиқ иттифоқ даврини эслайлик. Қатағон йилларидаги халқимизнинг бошдан кечирган оғир кунларини унутдикми? Яъни, шўролар даврида суд ҳукми ва маъмурий тузилмаларнинг қарорлари, ҳатто олий раҳбариятнинг «розилиги» билан 800 мингга яқин ҳур фикрли шахслар «аксилинқилобий» жиноятларда айбланиб, отиб ташлангани нафақат Ўзбекистон, балки инсон тарихидаги аянчли фожиалар сифатида муҳрланиб қолди.\nБизнингча, айнан ўша эскилик сарқити бўлса керак, ҳозирги кунда баъзи одамлар «бировни ўлдирган одамларга фақат ўлим жазоси берилиши керак», деб ғазабланадилар. Ваҳоланки, шахсни ҳаётидан маҳрум қилишдек ўта мураккаб масалани асло ҳиссиёт заминида ҳал этиш ярамайди. Немис олими Гетцель ўлим жазосига оид маълумотлар асосида бу жазо адолатсизлик тимсоли ва ноақлликдан иборат ваҳшийликдир, деган хулосага келган.\nАфсуски, ўлим жазоси тарафдорлари кўпроқ ҳиссиётга бериладилар ва юқоридаги ҳаётий ва мантиқий фикр-мулоҳазаларни инкор этишга арзигудек важ келтирмайдилар. Бундай тоифадаги одамлар оддий ҳақиқатни, яъни жиноятчини ҳаётидан маҳрум этмасдан, маданий, инсонпарварлик тамойилига асосланган ва одил йўллар билан ҳам жазолаш мумкинлигини ҳеч ҳам ўйлаб кўрмайдиларми!?.\nЎзбекистонда ўлим жазоси бекор қилингани инсонпарварлик ва бағрикенглик тамойилларининг, халқаро ҳуқуқ меъёрлари умумэътироф этилган принципларининг бажарилиши ифодасидир.\nҚолаверса, ўлим жазоси халқимизга хос кечиримлилик фазилатига ёт тушунчадир. Ҳеч бўлмаганда, ўлим жазосини белгилаш билан боғлиқ далиллар тўплашни бас қилишимиз керак. Ундан кўра, жамиятимиз учун ҳаёт-мамот масаласи бўлган таълим, фарзандларимиз тарбияси, ёшларимиз ҳуқуқий онгини юксалтириш масалалари устида бош қотирсак ўз вақтимизни ижтимоий фойдали масалага сарфлаган бўлар эдик.\nKun.uz’нинг телеграмдаги «Сизнинг фикрингиз» каналида шу мавзуда сўровнома ўтказилди. Респондентлардан ўлим жазоси жорий этилиши Ўзбекистонда коррупция даражасини нечоғлик камайтириши ҳақида жавоб сўралган. Сўровда 3800дан ортиқ киши иштирок этган.\nСўралганларнинг 35 фоизи ўлим жазоси коррупция даражасини камайтиради деб ҳисоблаган. Уларнинг 20 фоизи бу жазо жорий этилса, одамлар пора олишни тўхтатишади, деган фикрда. 8 фоиз киши бу жазо туфайли ҳамма ҳаёти ҳақида ўйлаб кўради, деб ўйлади, 7 фоиз киши эса бу услуб жуда яхши самара беради, деб ҳисоблайди.\nШу билан биргаликда, сўровномада қатнашганларнинг 62 фоизи ўлим жазоси жорий этилишига қаршиликларини ифодалашган. Уларнинг 32 фоизи ўлим жазоси ўрнига шароитлар ва маошларни яхшилаш зарурлигини билдиришган. 22 фоиз киши бу ҳолатда бегуноҳ кишилар ҳам қатл қилиниши мумкинлигини кўрсатишган.\nЎлим жазосига қаршиларнинг 8 фоизи айбланувчилар жазодан қутилиш учун судьяларга каттароқ миқдордаги поралар таклиф этишга ўтиши, судьялар ҳам «нарх»ни ошириши мумкин, деб ҳисоблашган.\n20:18 / 14.07.2020\nАҚШда 17 йил ичида биринчи марта федерал даражадаги жиноятчи қатл этилди\n09:02 / 16.06.2020\nАҚШда 17 йилдан кейин федерал даражада ўлим жазосини ижро этиш амалиёти қайтарилмоқда\n23:27 / 26.04.2020\nСаудия Арабистонида вояга етмаган жиноятчиларни қатл этиш жазоси бекор қилинди\n01:23 / 18.01.2020


Японияда ногиронлар учун автоном ҳаракатланувчи кресло ишланди\n17:56 / 11.09.2017\nЯпонияда ногиронларни мустақил равишда белгиланган жойга олиб боришга қодир кресло-аравачалар ишлаб чиқарилди. Шуниси диққатга сазоворки, бундай аравачалар ўз эгасини нутқидан таний олади, шунинг учун овоз ёрдамида исталган йўналишни белгилаш ва зарурат туғилганда, ҳаракатлар давомида тузатиш киритиш мумкин бўлади.\nЗамонавий сунъий интеллект билан жиҳозланган кресло-аравача тўсиқлар ва қарши томонда ҳаракатланаётган одамларни четлаб ўтишнинг уддасидан чиқади. Курум шаҳрининг Технологиялар институтида ишлаб чиқарилган аравачалар ҳозирги вақтда амалий синов босқичидан ўтмоқда. Улар яқин 3-5 йилда сотувга чиқиши кутилмоқда.\nКресло-аравача унга созланган смартфон ёки планшет ёрдамида ҳаракатга келтирилади. Бунда геолокация маълумотлари инобатга олиниб, ҳаракатланиш учун энг оптимал йўналиш белгиланади. Шундай бўлса-да, бугунги кунда Япония қонунчилиги ногиронлар учун мўлжалланган тўлиқ автоном кресло-аравачалардан фойдаланишни тақиқлайди - маҳаллий ҳукумат технологияларнинг панд беришидан хавфсирамоқда.\nБироқ бундай коляскалардан йирик универмаглар ёки музейларда фойдаланиш мумкин бўлади. Ишлаб чиқарувчилар яқин йилларда, яъни технология тўлиқ тадқиқ қилиниб текширилгунга қадар қонунчиликка тузатиш киритилишига умид қилишмоқда.\nЯпония ногирон кресло-аравача


18:00 / 19.11.2017\nЗимбабвени узоқ йиллар мобайнида бошқариб келган 93 ёшли президент Роберт Мугабе якшанба куни ҳукмрон партия етакчилиги вазифасидан озод этилди. Бу ҳақда Марказий Қўмитанинг навбатдан ташқари сессия йиғилишида қарор қабул қилинган.\nReuters агентлигининг ёзишича, 37 йил мамлакатни бошқарган президент Мугабе ўрнига мамлакат вице-президент Эммерсон Мнангагва ЗАНУ-ПФ етакчилигига сайланган.\nРоберт Мугабенинг турмуш ўртоғи Грейс Мугабе ҳам партия аъзолигидан четлатилди.\nЗимбабве халқ ҳаракати фаолларидан бири, кекса фахрий ҳарбий Крис Мутсвангванинг айтишича, «вақт борида Мугабе ва унинг ҳамтовоқлари мамлакатни тарк этиши лозим. Айни пайтда ҳокимият алмашинуви жуда аниқ тартибда амалга ошмоқда».\nМамлакат пойтахти Ҳарареда аллақачон байрам бошланган. Бор-йўғи тўрт кун ичида ҳокимиятдан ағдарилган Роберт Мугабе тақдири Африка минтақасидаги бир нечта кучли президентлик давлатларига, жумладан Уганда, Конго Демократик Республикасига катта сабоқ бўлди.


Қатар 1 январдан ОПЕКдан чиқишга қарор қилди | Najot.org\nҚатар 1 январдан ОПЕКдан чиқишга қарор қилди\n04.12.2018 Нажот 0 коментариев Қатар,ОПЕК,тарк этиш\nҚатар Нефть экспорт қилувчи давлатлар ташкилотини (ОПЕК) тарк этишга қарор қилди. Бу ҳақда 3 декабрда Қатар энергетика вазири Саъд ибн Шрида ал-Каъбий маълум қилди.\n“Қатар 2019 йил 1 январдан ОПЕКдан чиқишга қарор қилди, бу ҳақда ташкилотни душанба (3 декабрь) куни хабардор қилади”, деб айтган вазир.\nВазирнинг тушунтиришича, Қатар ташкилотни эътиборини табиий газ қазиб олиш ва суюлтирилган табиий газ ишлаб чиқаришга қаратишга қарор қилгани сабабли тарк этмоқда.\nЯқин Шарқ давлати суюлтирилган табиий газ ишлаб чиқариш ҳажмини йилига 77 млн тоннадан 110 млн тоннагача оширмоқчи.\nШу билан бирга Доҳада барча халқаро келишувлар бажарилиши давом этиши, ОПЕКни тарк этиш қарори фақатгина иқтисодий характерга эгалиги ва ташкилотнинг қолган аъзолари билан келишмовчилик натижаси ҳисобланмаслиги айтилган.\nҲозирда ОПЕКга Ангола, Жазоир, Венесуэла, Габон, Ироқ, Эрон, Қувайт, Конго, Қатар, Ливия, БАА, Нигерия, Саудия Арабистони, Эквадор ва Экваториал Гвинея аъзо ҳисобланади. ОПЕК давлатлари дунёдаги нефть захираларининг тахминан учдан икки қисмини назорат қилади. Дунёда олинувчи 45 фоиз нефть ва 50 фоиз экспорт шу давлатлар ҳисобига тўғри келади.\n← Ўзбекистонда 1 январдан бошлаб “чиқиш визалари” бекор қилинади\nБритания Россияга қарши санкцияларни кучайтириш ниятида →\nЎзбекистонда 1 январдан бошлаб “чиқиш визалари” бекор қилинади Ўзбекистонда 2019...


Виржинияда 3 йилдан кейин илк марта серияли қотиллик учун ўлим ҳукми ижро этилди\n10:53 / 02.10.2015\nАҚШнинг Виржиния штатида бир неча йил ҳисобига биринчи марта ўлим жазоси амалга оширилди. Рейтер хабарига кўра, ўлим ҳукми жиноятчига укол орқали ўлимга олиб келувчи химиявий модда юбориш орқали ижро этилган.\nУшбу ижро сальвадорлик 49 ёшли Альфредо Приетога нисбатан қўлланган. Прието 1988 йилда амалга оширган қотиллиги учун ўлимга маҳкум қилинган. Бундан ташқари, у кейинроқ яна 7 шахсни ўлдиргани гумон қилинади.\nОқловчи ҳуқуқшунослар Приетонинг ақли ноқислигини исботлашга уринишган. Маълум қилинишича, унинг IQ кўрсаткичлари атиги 66га тенг. Лекин АҚШ Олий суди қатл ҳукмини бекор қилмади.\nПриетога нисбатан 2010 йилда ўлим ҳукми чиқарилган, ўшанда у 1988 йилда Вашингтон яқинида бир қизни зўрлаб ўлдирганликда, кейинроқ қурбонининг йигитини ҳам ўлдирганликда айбланганди. Ушбу қотил 1992 йилда ҳам Виржинияда 15 ёшли қизни зўрлаган ва ўлдирган.\nҚайд этилишича, Виржиния штатида охирги марта 2013 йилнинг январида ўлим ҳукми ижро этилганди.


Отиб ташланган Андижон… (Русчадан Исмат Хушевнинг эркин таржимаси) 3-қисм | ДУНЁ ЎЗБЕКЛАРИ | Mobile Version\n05/15/2016 Ismat Khushev Бош мақола\nОТИБ ТАШЛАНГАН АНДИЖОН –\nРус тилидан Исмат Хушевнинг эркин таржимаси\nУнинг исми – Нигора, 1956 йилда туғилган, уй бекаси. Жами олти нафар фарзанди бўлиб, Бахтиёр билан яна бир ўғли бор эди. Энди ўғиллардан битта қолди. Бахтиёр оилада бешинчи фарзанд эди. Иккинчи ўғли ундан атиги бир ёш катта, холос.\nБахтиёр ҳам акаси билан одамларнинг хизматини қилиб пул топарди. Бозорда арава ташир, уй ремонти билан шуғулланар – ҳар қалай нима тўғри келса қилар, чунки катта оила ташвиши акаси билан унинг елкасида эди. Отаси уларни ташлаб кетган, онаси ундан айрилиб, каттакон рўзғор ташвиши шу икки ўғил гарданида эди…\nМарҳумнинг уста-дурадгор қўшниси шундай ҳикоя қилади: “Бу маҳаллада деярли ҳамма устачилик билан тирикчилик қилади. Биз одамларнинг уйига бориб эшик, ром, мебел ясаймиз.\nМайдонда отишма бошланган маҳал граждан кийимидаги милиция ходимлари ҳаммани уй-уйига ҳайдай бошлади. Биз хам эндигина кўчага чиққан эдик, уйга қайтиб кирдик.\nАхмад 1961 йилда туғилган. Қайнотаси ҳикоя қилади: “Турмага хужум уюштирилган 12-дан 13-майга ўтар кечаси Аҳмадни яқин синфдош дўсти Зикрилло уйғотиб, қувончли воқеани хабар қилади: у набиралик бўлган эди.\nТунги соат икки бўлишига қарамай икки синфдош, икки дўст боболик завқи билан келинларини кўргани – янги ва интиқиб кутилган набирани кўргани туғруқхонага ошиқадилар.\nАҳмад арендага машина олиб, таксистлик қиларди. Туғруқхонага бораверишда Ашуров (собиқ Красноармейская) кўчасини кесиб ўтиш керак эди. Худди шу манзилда ҳарбий қисм ҳам жойлашган эди. Нақ ҳарбий қисм рўпарасида уларни тўхтатишади.\nОёқ, қўл билан эмас, автоматдан ўқ отиб тўхтатишди, мангуга тўхтатишди…\nМашина тўхтаса ҳам отаверишди, отаверишди… Шу ерда икки дўст, икки синфдош, икки қўшни, эндигина туғилган набиралари рухсорига етолмай ҳалок бўлишди…\n“Мен уларни кун бўйи изладим. Кимдир Аҳмаднинг машинасини Ашуров кўчасида кўрганини айтди. Бориб уларни топдим. “Бу менинг куёвим” – дедим ҳарбийларга. “Йўқ, улар турмадан қочган тутқунлар!” – деб жавоб қилишди ҳарбийлар.\nУларнинг иккаласи ҳам уй кийимида эди. Ҳамма ёғлари илма-тешик бўлиб кетган. Кейинчалик санашганда уларга юздан зиёд ўқ узилган экан…\nҲарбийлар: “Улар қочмоқчи эди, шунинг учун отишга мажбур бўлдик” – деб айтишди. Лекин бу жойдан қочишнинг иложи йўқлиги шундоққина кўриниб турибди – йўл фақат ҳарбий қисм олдидан ўтади холос…\n“ТИКО” русумли, 17Г72-62 рақамли арендага олинган машина қандай ўққа тутилган бўлса шу алфозда илма-тешик бўлиб ётарди. Ўша куни менга уларнинг мурдасини беришмади – прокурордан қоғоз олиб келинг, деб айтишди.\nҚоғозни олишга икки кун вақт кетди. Икки кун уларнинг ўлиги катта кўчада – ҳарбий қисм ёнида, ўша ўққа тутилган жойда қолиб кетди. Ўққа тутилган машина ва мурдаларни қўриқлаб турган ҳарбийлар прокурор ва судмедекспертларни кутишди.\nНиҳоят улар келиб воқеа жойини ва мурдаларни суъратга олишди. Машина отилган жойдан олтмишга яқин ўқдан бўшаган автомат гилзалари топишди…\nМашинага эса ундан ҳам кўп ўқ теккан эди…\nМурдаларни моргга олиб кетишди. Уларни машинага мен ўзим юкладим. Моргдан эса бизга қайтариб беришди. Уларни “Ойша-хоним” қабристонида ёнма-ён дафн этдик…\nЎша куни мазкур қабристонда яна олти киши дафн этилди. Болалар ва аёлларнинг мурдалари негадир кўринмасди. Уларни қаергадир ғойиб қилишди…\nҲалок бўлган болалар ва аёллар жуда кўп эди. Лекин ҳеч ким уларнинг ўлигини кўрмади…\nЗикриллонинг фарзанд кўрган келини ҳалиям роддомда. Аҳмаднинг уч фарзанди – икки ўғил ва бир қизи етим қолишди.\nАҳмад илгари автобус ҳайдарди. Бизда завод ва фабрикалар ёпилгач, автобуслар ҳам йўқолиб, таксистлик қила бошлаган эди. Машинанинг кунлик аренда ҳақидан ташқари унга рўзғор тебратиш учун бир ярим-икки минг сўм қоларди (бир ярим-икки доллар).\n“Уларнинг кимлигини сўраб-суриштирмай тўхтатишди-ю, отиб ташлашди. Агар текшириб кўришганида тирик қолишармиди? Уларни қандай отишган бўлса шундай ҳалок бўлишди…\nМарҳумларнинг мўжазгина ҳовлисида ҳамма ўзбекларники каби анвойи гуллар барқ уриб очилган. Қабрлар узра ҳам қизил гуллар қўйилган. Умуман шу кунларда бутун Андижон ана шу қизил гуллар қўйнида мангу уйқуга кетган шаҳидлар шаҳрига айланган…\nШаҳарнинг қайси бурчига борманг, албатта таъзия ё маъракага дуч келасиз. Ҳар ерда кўрпачалар тўшалган ўриндиқлар, уларда бош эгиб ўтирган чопон ва дўппилик азадор кишилар…\nҲамма келиб, дуо ўқиб, чуқур хурсиниб марҳумларнинг яқинларига ҳамдардлик изҳор этиб чиқиб кетади…\n– Унинг томоғи оғриган эди. Ютинолмай қолганидан сўнг кечқурун дори излаб кўчага чиқди-ю, ҳалок бўлди…\nДайди ўқ унинг умрига зомин бўлди. Менга бу хақда қўшнилари хабар қилишди. Кечирасиз, ўғлим ўлганидан буён ўзимга келолмайман. Нақадар даҳшат!\nАндижоннинг эски шаҳрига хос бўлган манзара. Бир хил кўринишдаги мўъжаз ва кўримсиз уйлар…\nЎн йиллаб бирга истиқомат қилаётган қўни-қўшнилар…\nКўзларида тубсиз мунг муҳрланиб қолган маъюс кексаларнинг бошлари хам, аҳён-аҳёнда чуқур хўрсинишади…\nЛатта билан бўлиб қўйилган бир тўп аёллар эса “Бу не кулфат” бўлди дея бошларини сарак-сарак қилиб Худога нола қилишади…\n– Вилоят ҳокимияти рўпарасида Навоий номли боғ бор. Отам бир дўсти билан тротуар ёнида гаплашиб турганида тўсатдан пайдо бўлган ҳарбий машинадан уларга қараб ўқ отилган ва отам ҳалок бўлган. Орқасидан отишган, аблаҳлар…\nЎртоғи уни Андижон мединститутига зудлик билан олиб борган. Йўлда ҳали тирик бўлган отам касалхонага етар-етмай жон таслим қилган…\nМарҳум билан ўша куни тротуарда сайр қилиб юрган Йўлдош ака ҳикоя қилади\n(1939 йилда туғилган):\n– Биз суҳбатлашиб турган эдик – тротуарда, қаёқдандир ҳарбий машиналарда аскарлар пайдо бўлишди-ю, ҳаммага қарата ола-тасир ўт оча бошлашди. Ҳамма ёқни қий-чув тутиб кетди. Биз ҳам қочдик. Бир пайт унинг чопаётиб йиқилганини кўрдим – орқасидан отишди.\nАтрофга – оломонга ўт очганча машина ўтиб кетди. Бунақасини киноларда ҳам кўрмаган эдик. Қиёмат қойим бўлди…\nУ автомобилларни ремонт қиладиган уста эди.\nЁш бўлса ҳам қўли гул эди – отаси билан бирга ишларди. Бундан ташқари уларнинг кичкина дўконлари ҳам бор эди – машинага керакли бўлган қисмлар сотишарди.\n– У турмада эди – ўғирлик айби билан тергов бераётган эди. Телевизор ва компютер ўғирлашда айбланганди. Холбуки уни алдашганди – телевизор Ўшдан келган, шуни дўконингда сотиб бер деб алдашган экан. У содда бола “Хўп” деб молларни олиб қолиб бемалол сотмоқчи бўлган…\nУларни турмадан озод қилишганда акромчилар; “Энди ўғирлик қилманглар, Оллоҳ буни кечирмайди” деб огоҳлантириб қўйиб юборишган. Лекин энг охирида чиқаётган 150 нафар кишини олиб қолишган. Ўғлим ҳам шулар ичида бўлган. Уларнинг ҳаммасини турмага туташ Сой бўйидаги пойафзал фабрикасига олиб бориб ушлаб туришган. Солдатлар яқинлашганда ҳаммасини қўйиб юборишган. Лекин ҳарбийлар уларни битта қўймай қириб ташлашган. Биз уларни қутқазиш учун чопиб борганимизда ҳаммаси аллақачон ҳалок бўлган эди. Жумладан ўғлим ҳам…\n– Уларнинг ҳаммаси “Контрольный” ўқдан ҳалок бўлган – юраги ва бошидан отилган…\n– Уларни ҳали қутқазиш мумкин эди, кўплари яраланганди, холос. Лекин бунинг ўрнига уларни “контролыный” ўқ билан отиб ўлдиришган, аблаҳлар…\n– Нега улар ҳаммани отиб ўлдиришдийкин? Гувоҳларни ҳам ўлдиришган. Ҳеч кимни қолдиришмаган. Ҳамма бошидан ва юрагидан ўқ еган. “Контрольный” ўқ…\nПояфзал фабрикаси “Чўлпон” проспектида жойлашган. “Чўлпон” кинотетри ёнида.\nОммавий қирғин ўша ерда бўлган…\n“У бизнинг жиянимиз эди. Ҳеч қаерда ишламайдиган рафиқаси Одина – бева, икки яшар қизалоғи Робия эса – етим бўлиб қолишди.\nМорг худди уруш даврини эслатарди – мурдаларнинг оёқларига рақам “бирка”лари ёзиб қўйилган эди…\nЖиянимнинг оёғига “313″ рақамини илиб қўйишган эди, аблаҳлар…\nОтаси: “Милиционерлар “Ким уруш бўлди” деса қамаймиз деб ошкор зуғум қилишмоқда. Менинг ўғлим футболга ишқибоз эди. Дўстлари жуда кўп эди, магнитофон ва мебелларни тузата оларди. Булардан ташқари у кичкинагина дўкон очволиб майда-чуйда нарсалар билан савдо қиларди…”\nҚўшниси: “У жуда осойишта, оғир-босиқ йигит эди. Биз ҳар жума мачитга бориб номоз ўқирдик – жума номозини. Мен уни охирги марта ўша жойда кўрган эдим…\nОнаси: “Сигарета чекмасди, ичмасди…” – яна йиғлайди она…\nЎзингиз ўз кўзингиз билан бориб кўришингиз мумкин – қабристоннинг ёнидаги данғиллама уйни – шаҳар прокурориники.\nХалқ эса оч-яланғоч….\n“Чўлпон” кинотеатди ёнида жойлашган “Янги турмуш” маҳалласи.\nМарҳумнинг отаси ҳикоя қилади:\n“Менинг икки ўғлим бор эди. У – каттаси эди – жуда қувноқ, спорт билан шуғулланарди. Биз уй қураётгандик – у менга ёрдам бераётганди. Тўсатдан олатапур – отишма бошланиб қолди. Хабар олайчи, нима гап экан деб бешларга яқин уйдан чиқиб кетди.\nУ шу кетганича қайтиб келмади…\nБиз уни кўп изладик. Атроф қоп-қоронғу, зим-зиё эди – ҳамма жойда отишма, светлар узиб қўйилган эди…\nЎликлар орасидан уни топганимда оёқяланг эди – назаримда қочаётиб, ўқ еб йиқилган…\nУни қабристонга олиб бораётганимизда бир мухбир келиб: “қизми, ўғилми” – деб сўради. “Ўғил” деб айтдик. Суратга тушир дегандик, фотоаппарати йўқ екан. Ундан ҳатто расм ҳам қолмади…\nУни “”Бусоуддин” қабристонига – бобосининг ёнига қўйдик…\n“У ақлан ожиз бўлиб, руҳшунослик шифохонасида ҳисобда турарди. Жума эрталаб уйдан чиқиб қайтиб келмади.\nСешанба куни унинг ўлигини моргдан топдик. Қаерда, қандай ҳалок бўлганини билмаймиз.\nУнинг акаси бор эди, ўша роса излаб, охири моргдан топди синглисини. Унинг касалманд онаси бўлиб, руҳи хаста қизига қарарди.\nУнинг моргдаги рақами – 18 эди. Назаримда у биринчилардан бўлиб, ўқ тегиб ҳалок бўлган…\nУнинг хақиқий исмини қариндошлари айтишни исташмади. Улар журналистлар билан учрашган одамлар фожеасидан сўнг ўзларини ошкор қилишдан жуда ҳам қўрқиб қолишган эди.\nБу йигит ўз оиласи билан шаҳарнинг “Шимолий” мавзесидаги кўп қаватли уйларнинг бирида яшар эди.\nБиз уларнинг уйидамиз. Стуллар йўқ – ҳамма кўрпачаларда ўтирибди.\nЎртадаги камтарона дастурхонда нон ва уч-тўрт дона конфетдан бўлак ҳеч нарса йўқ, қуруқ чой ичиб суҳбатлашамиз.\nХонада аёллар кўп. Уларнинг аксарияти рўмол ёпиниб олган.\nОқ дўппилик йигит рус тилида яхши гапираолмаса-да, шуларни айтиб берди:\n“У ишламасди. Умуман бу ерларда иш йўқ. Шунинг учун ҳам одамлар ишлагани Россия тарафларга кетишяпди. У иккинчи гурух ногирони эди. Ёзиш ва чизишни билмасди.\nУнинг манзили ва исмини айтишдан қариндошлари чўчишди. Уларни тушуниш мумкин. Суратини ҳам беришни исташмади. “Биз сиз билан суҳбатлашгандан сўнг бизни ўлдиришларини истамаймиз” дейишди улар…\nСуҳбат якунида уларнинг нигоҳларида даҳшатли қўрқув муҳрланганини сезамиз.\n50 ёшли отаси ҳикоя қилади:\n“12 май оқшоми эди. Ваҳҳобийларми, Акромийларми, менга барибир, ўшалар бошлашди ҳаммасини. Ўғлим қизиққанидан намойишга борган. Иккита ўқ еб, халок бўлган – бири оғзидан, иккинчиси – кўкрагидан…\nКалласининг ярмини ўқ олиб кетган. Бу воқеа “Чўлпон” кинотеатрининг ёнида содир бўлган. Ўша куни у уйга келмади, биз хали унинг ўлганидан бехабар эдик. Шанба куни шаҳар моргидан ўлигини топдик.\nЎртоқлари у ҳамма қатори намойишчилар сафида бўлганини айтишди. Моргдаги рақам номери – 305…\nМоргдан ўлими сабаблари хақида берилган ҳужжатни кеча маҳалла идорасидагилар йиғиб кетишди…\nУчта фарзандим бор эди – энди иккитаси қолди…\nМарҳумнинг паспортини отасининг қўлидан моргда тортиб олишган. Шундай қилиб тирик бир одамдан ном-нишон ҳам қолмади…\nСарварнинг хотини: “Энди нима қилишни ҳам билмайман. Сарварсиз қандоқ яшаймиз энди, болаларимга нима дейман…\n(У ҳеч қаерда ишламайди, уй бекаси эди…)\nУлар ўзларини суратга олишга рухсат беришмайди, қўрқишади – “Ҳали яшашимиз керак” дейишади нигоҳларини ерга қадаб…\nМункиллаб қолган оппоқ соқолли шўрлик ота гапиради:\n“Ўғлимдан беш фарзанд етим бўлиб қолди – икки қиз ва уч ўғил…\nХотини ҳам ишламайди. Оиламизда илгари тўққиз жон эдик, энди саккизта қолдик. Энди фақат менинг пенсиямни кутамиз, холос. У ҳам етмайди. Илгари ўғлим ишлаб топган пулга пенсиямни ҳам қўшиб бир амаллаб яшаётгандик…\nЭнди қандай кун кечирамиз, худо билади…\nВоқеалар бошланганда у уйда эди. Қачон ва қандай уйдан чиқиб кетганини билмай қолдик. (Уларнинг эшиги алоҳида) Унинг ҳеч қандай қуроли йўқ эди. Уруш бошланганини эшитиб ташқарига чиқдим. Уни излаб тополмадим.\nТирикларни клиник касалхонага олиб боришганларини эшитиб ўша ёққа бордим, тополмадим. Реанимацияда экан. Тўрт кун ўтиб, оламдан ўтди…\nУни бир маротабагина кириб кўрдим, холос, сўнг қўйишмади….\nЎқ мана бу ерига теккан экан (қошини кўрсатади) уни олишолмадилар…\nОёқларига ҳам ўқ теккан экан…\nҚўшни оғир хўрсиниб қўшимча қилади: “Қанчадан қанча йигитлар ҳалок бўлиб, қанча келинлар тул бўлиб қолди…\nУнинг моргдаги рақами – 378 экан. Аниқроғи – ўлими ҳақидаги ҳужжатда…\nРақамни эса моргда унинг оёғига оддий қалам билан ёзиб қўйишибди, номардлар…\nУнинг онаси – Нилуфархон, 1947 йилда туғилган. Унинг айтишича ҳалок бўлган ўғлидан ташқари унинг яна икки нафар қизи ҳам йўқолган. Ҳозиргача уларнинг қаердалиги номаълум…\nБирининг учта, бошқасининг бешта боласи бор. Уларнинг эрлари ҳам йўқ. қаердалигини ҳеч ким билмайди…\nҒойиб бўлган қизлари ўз оилалари билан улардан алоҳида – Боғишамол атрофида яшашарди. Бир ҳовлида туришарди – чунки эгиз ака-укаларга турмушга чиқишган эдилар. 13 май куни улар бозорга бориб қайтиб келишмаган. Улар ғойиб бўлишди ва бу ҳақда ҳеч ким ҳеч нарса билмайди. Бугун уларнинг етим қолган бир тўда болалари – жами ўн уч нафар, кексалар қарамоғимда…\nУларни қандай боқишни эса хаёлларига ҳам келтиришолмайди…\nМенинг қўлимда 2005 йилнинг 14 май куни Б.Акрамжон номига ёзилган, 284 рақамли “ўлимни қайд этиш хақидаги” шаҳодатнома. Хужжат рус тилида ёзилган бўлиб, унинг 9 бандида шундай савол битилган: “Ўлим қачон юз берди?” “Жавоблар: 1. касалхонада. 2. уйда. 3. бошқа жойда”.\nХудди шу ерда ручка билан “Кўчадан олиб келинди”, деб ёзиб қўйилган…\nКейинги бандида “Ўлимга олиб келган сабаблар” кўрсатилиши лозим. Бу ерда эса яна ручка билан “Кўкрак ва қорнига ўқ тегиши оқибатида ҳалок бўлган” деб ёзиб қўйилган…\nВа ҳужжат сўнггида: “Мен, врач Зухриддинова С.Н.” деб имзо чекилган…\nАкрамжон оилада учинчи фарзанд эди. У уйда пойафзал тикиш билан тирикчилик қилар, ўзининг дўконида тиккан бежирим оёқ кийимларини сотиш билан рўзғор тебратарди…\nУнинг уч нафар фарзанди етим бўлиб қолди. Марҳумнинг уйида бўлганимизда хоналарнинг бирида тартиб билан тахлаб қўйилган сифатли ва бежирим пойафзалларга кўзимиз тушди.\nУларни Акрамжон қандай тахлаб қўйган бўлса ҳозир ҳам ўшандай тартиб билан тахланганча турибди…\nБугун Андижонда бундай оёқ кийимлари жуда харидоргир.\nУнинг оиласи Маҳфура математика ўқитувчиси, 28 ёшда. Унинг учта боласи, эри ўлгач, етим бўлиб қолди – каттаси олти ёшда, кенжаси олти ойлик…\nАкрамжоннинг касалманд онаси йиғлаб ҳикоя қилади:\n“Отаси ўттиз беш йил депода меҳнат қилди – темир йўлчи эди. Икки ўғлимизни бир йил муқаддам “Акромийлик”да айблаб ҳибсга олишган эди. (Ўша 23 “Акромийлар” қаторида).\nБугун уларнинг қаердалигини ҳеч ким билмайди. Кеча бир гуруҳ ҳарбийлар келиб отасидан “ўғлинг қаерда?” деб сўрашди. Биз билмасак, уларнинг қаердалигини. Энди отасини ҳам олиб кетишди, қаерга – номаълум…”\nМархум Акрамжоннинг онаизори:\n“Бир оиладан, мана, уч киши энди йўқ. Бу ноҳақликка қандай чидай? Уларни террорчи дейишяпди. Менинг пашшага ҳам озор бермайдиган ўғилларимни “террорчи” деб аташмоқда.\nҚани ҳақиқат, эй, мусулмонлар! Ҳалол ва ўқимишли, иймон-эътиқодли болаларимни “душман” деб эълон қилишди.\nШуми – демократия, шуми мустақиллик?\nҚўшни: “”Чўлпон” да ўлдирилган аёллар ва болаларни қаергадир олиб кетиб кўмиб ташлашди. Ҳамма буни билади. Лекин қаердалигини ҳеч ким айтмаяпти…\nҚариндошлар: “Терговда уларга фақат “Сизларга ким пул юборяпти” деб сўрашаркан…\nҚариндошлар: “Улар “Биз айбдор эмасмиз, биз тижоратчи бизнесменлармиз, холос” деб жавоб беришди…\n10 майда улардан уч нафарини озод қиламиз дейишган эди, лекин ҳеч кимни қўйиб юборишмади…\n05/15/2016 at 9:40 AM\nСиз барибир ҳалол ва диёнатли, адолатпарвар одамсиз. Мен бу таржимани йиғлаб ўқидим. Раҳмат сизга.


2019 йил ўзбек футболида содир бўлган энг муҳим воқеалар / CHAMPIONAT.asia\n06:51"Уфа" Остон Ўрунов ва бошқа легионерларга жавоб бериб юборди 2 05:44"Пахтакор" биринчи ўйинини ўтказганига 64 йил тўлди 3 05:35Koronavirus Info. Ўзбекистонда коронавирус инфекцияси билан касалланганлар сони 520 нафарга етди 0 02:25Блан "Фенербахче"ни бошқариши мумкин 0 02:00Olamsport: UFC президенти Хабибнинг навбатдаги жанги ҳақида гапирди, UFC 249 жанглари рўйхати ва бошқа хабарлар 0 01:50Саутгейтнинг жаҳли чиқди. Уокер энди терма жамоага жалб қилинмайди 5 01:38Улар футболни санъат даражасига олиб чиқишмоқда 2 01:01Нани: "Рақамлар алдамайди. Улар Роналду энг яхши эканидан дарак бермоқда" 3 00:42Бентеке жанубий Лондон клубини тарк этиши мумкин 0 00:36ФИФА трансфер ойнасининг муддатини ўзгартиради 0 00:21Гаттузо "Наполи"да қолади 0 00:05Спортчилар ижтимоий тармоқларда 1 00:00"Арсенал"га Папастатопулос керак эмас 1 23:46Хавьер Тебас: "Мессининг кетиши фожиа эмас" 13 23:23Қатар АҚШ прократурасининг хулосасига қарши 1\n31 дек 2019 15:00\nТеглар : Вадим Абрамов Пахтакор Ўзбекистон МТЖЙил якунлариРустам АшурматовУмид АҳмаджоновОЧЛ-2019Элдор Шомуродов2019 йилОтабек ШукуровИгнатий Нестеров Сардор Рашидов Мираброр УсмоновРавшан Эрматов\nЯнги йил байрами арафасида 2019 йил ўзбек футболида содир бўлган энг аҳамиятли воқеаларни ёдга оламиз.\n5 январдан 1 февралга қадар БАА яшил майдонларида Осиё Кубоги мусобақаси бўлиб ўтди. Унда Эктор Купер бошчилигидаги Ўзбекистон терма жамоаси иштирок этди. Жамоамиз "F" гуруҳида Уммон, Туркманистон ва Японияга қарши ўйинлар ўтказишади. Уммон ва Туркманистонни мағлуб этган футболчиларимиз муддатдан аввал гуруҳдан чиқишди ҳамда сўнгги турда Японияга ютқазиб, гуруҳда иккинчи ўринни эгаллашди.\nНимчорак финалда Австралияга қарши ўйнаган Ўзбекистон 120 дақиқа давомида мардонавор ҳаракат қилди, афсуски футбол лотореясида омад "яшил қитъа" вакилларига кулиб боққан. Мусобақа финалида Қатар Японияни мағлуб этиб Осиё Кубогини қўлга киритди. Осиё Кубогида Элдор Шомуродов 4та гол уриб чин маънода кашфиёт бўлди. Игнатий Нестеров эса фаолиятидаги бешинчи Осиё Кубогида иштирок этиб мутлақ рекордчига айланди.\nСАРДОР РАШИДОВ "НАСЬОНАЛ"ДА\nЯнварь ойи ўрталарида Сардор Рашидов Португалиянинг "Насьонал" клуби билан 2,5 йиллик шартнома имзолагани эълон қилинди.\n"Истеъдодли ва жисмоний жиҳатдан бақувват бўлган Сардор Рашидов асли ҳужумчи. Лекин у қанотларда ҳам муваффақиятли тўп сура олади. Рашидов айни пайтда Ўзбекистон МТЖ таркибида Осиё Кубогида иштирок этмоқда. Унинг терма жамоаси мусобақанинг плей-офф босқичи йўлланмасини қўлга киритиб бўлди. Рашидовга Қатар, Саудия Арабистони ва БАА клубларидан таклифлар бўлганига қарамай, у Европа клубида ўйнашга қарор қилди. "Насьонал" клуби Сардор Рашидов билан 2,5 йиллик шартнома имзолади", - деб хабар берганди Португалия клуби расмий сайти.\nРашидов "Насьонал"да май ойига қадар фаолият олиб борди ва жами 7та ўйинда майдонга тушиб, 3та гол уришга эришди.\nДРУЛОВИЧ - ЎЗБЕКИСТОН ОЛИМПИЯ ТЕРМА ЖАМОАСИ УСТОЗИ\n23 январь куни Ўзбекистон футбол ассоциацияси Любинко Друловични Олимпия терма жамоаси бош мураббийи этиб тайинлади.\nДрулович ЎФА билан билан 1 йилга мўлжалланган шартнома имзолади, агар Ўзбекистон олимпия терма жамоаси Токио-2020 йўлланмасини қўлга киритса, шартнома муддати Олимпиада якунига қадар узайтирилиши кўзда тутилган.\n"Ўзбекистонда иш бошлаётганимдан жуда хурсандман. Биз биргаликда олдимизга қўйилган вазифани уддалаймиз. Бунинг учун етарлича тажрибага эгамиз, деб ўйлайман. Юқорида тўғри таъкидладингиз, агар бир оила бўлиб ишлайдиган бўлсак, албатта Олимпиада йўлланмасини қўлга киритамиз. Бунга ишончим комил", - деганди ўшанда Любинко Друлович.\nАйни пайтда терма жамоамиз Дубайда Таиланддаги Осиё чемпионатига тайёргарлик кўрмоқда.\nРОБЕРТО КАРЛОС ТОШКЕНТДА\n28 январь куни жаҳон футболи юлдузи, Бразилия терма жамоаси таркибида Жаҳон чемпиони деган юксак номга сазовор бўлган ҳимоячи афсонавий Роберто Карлос Тошкентга ташриф буюрди.\nРоберто Карлос ташрифи давомида ёш футболчиларга мастер-класслар ўтказиб, меҳрибонлик уйидаги болажонлар билан учрашди. Шунингдек, бразилиялик футболчи иштирокида ОАВ вакиллари учун матбуот анжумани ҳам ташкил қилинди. Бундан ташқари, ўзбекистонлик машҳур футбол юлдузлари ва фахрийлар иштирокида 10 дақиқадан иборат 2 таймли ўртоқлик ўйини ташкил қилинди. Роберто Карлос бу учрашувда ҳар икки жамоа таркибида биттадан таймда майдонга тушди. Ташриф давомида Роберто Карлос ўзбек футболи билан яқиндан танишди.\nНЕСТЕРОВ ЛЕГИОНЕРГА АЙЛАНДИ\nБАА яшил майдонларида ўтган мусобақада ўзининг 5-Осиё Кубогида иштирок этган ва бу кўрсаткич бўйича дунёдаги ягона футболчига айланган Игнатий Нестеров терма жамоамизнинг юраги эканини барчага яна бир бор исботлай олди. Унинг ишончли ҳаракатлари кўплаб вазиятларда терма жамоамиз дарвозасини муқаррар голлардан сақлаб қола олди. Нестеровнинг ўйинлари нафақат мухлисларда, балки Саудия Арабистонининг "Уҳуд" жамоаси раҳбариятида ҳам катта тассурот қолдириб, клуб 27 январь куни Нестеров билан шартнома имзолаганини эълон қилди.\nЭРМАТОВ ИККИНЧИ МАРТА ОСИЁ КУБОГИ ФИНАЛИДА ИШЛАДИ\n2 февраль куни Қатар ва Япония ўртасидаги Осиё Кубоги финалини 41 ёшли ўзбекистонлик ҳакам Равшан Эрматов бошқарди. Шу тариқа у ўз фаолияти давомида иккинчи марта Осиё Кубоги финалида ишлади. Бунгача Эрматов 2011 йил Япония ва Австралия терма жамоалари ўртасидаги финални ҳам бошқарганди. Ҳамюртимизга қанотларда ҳамюртлари Абдуҳамидулло Расулов ва Жаҳонгир Саидовлар ёрдам беришди.\n2010 йилда Равшан Эрматов 32 ёшида ЖАРда бўлиб ўтган жаҳон чемпионатида ишлаган ва бу борада энг ёш ҳакам сифатида тарихдан жой олганди. 2018 йил Россияда бўлиб ўтган жаҳон чемпионатида иш олиб боргандан сўнг унинг мундиалларда бошқарган ўйинлари сони 11тага етди. Бу мутлақ рекорд натижа бўлиб, ҳозиргача бирор ҳакамга Жаҳон чемпионатларида шунча ўйин бошқариш насиб қилмаган. Осиёда 5 марта йилнинг энг яхши ҳаками сифатида эътироф этилган Равшан Эрматов фаолияти давомида 5 марта Осиё чемпионлар лигаси финалини бошқарган.\nАЗИЗ ТУРҒУНБОЕВ ДИСКВАЛИФИКАЦИЯ ҚИЛИНДИ\nБир вақтнинг ўзида икки клуб билан шартнома имзолашда гумон қилинган Ўзбекистон миллий терма жамоаси аъзоси Азиз Турғунбоевнинг можароли иши Футболчиларнинг мақоми ва ўтиши бўйича қўмита томонидан ўрганиб чиқилди ва у 2019 йилнинг 9 июль санасига қадар футболга алоқадор барча турдаги фаолиятдан дисквалификация қилинди. Футболчи бир вақтнинг ўзида "Навбаҳор" ва "Пахтакор" клублари билан шартнома тузгани аниқланди ҳамда ёзгача ҳеч қайси клубда майдонга тушгани йўқ. Дисквалификация муддати тугагач Турғунбоев "Навбаҳор" билан шартнома тузди.\nУшбу ишга аралашган мураббий Илҳом Мўминжонов 1 йилга, "Навбаҳор" вице-президенти Шамшод Сариков ва "Пахтакор" спорт директори Жаъфар Ирисметов 6 ойга дисквалификация қилинди.\nРУСТАМ АШУРМАТОВ "ГВАНГЖУ"ГА ЎТДИ\n7 феваль куни Жанубий Кореянинг "Гвангжу" клуби ўзбекистонлик ҳимоячи Рустам Ашурматов билан шартнома тузганини эълон қилди.\n"Менга "Гвангжу" ўйин услуби ёқди. Янги жамоамга тезроқ қўшилиш ва ўзимнинг яхши ўйинларимни намойиш этишни истайман", - деганди Ашурматов клуб расмий сайтига.\n"Гвангжу" Жанубий Корея K-2 лигасида иштирок этди ва биринчи ўринни эгаллаб Жанубий Корея К лигасига йўлланмани қўлга киритди. Рустам Ашурматов мавсум охирида К-2 лиганинг расмий рамзий терма жамоасидан жой олди.\n"ПАХТАКОР" ОЧЛ ГУРУҲ БОСҚИЧИГА ЧИҚДИ\n19 февраль куни Осиё чемпионлар лигаси плей-офф босқичидан ўрин олган учрашувда "Пахтакор" ва АГМК жамоалари майдонга тушишди.\n"Пахтакор" Бирлашган Араб Амирликларида "Ал Наср" жамоасига қарши баҳс олиб бориб, 2:1 ҳисобида ғалаба қозонди ва гуруҳ босқичига чиқди. "Шерлар" таркибида голларга Драган Черан ва Достон Ҳамдамов муаллифлик қилишди.\nАГМК эса Саудия Арабистонида "Ал Насср" клубига қарши майдонга тушиб, йирик 0:4 ҳисобида мағлубиятга учради. Олмалиқ жамоаси шу тариқа мусобақадаги иштирокини якунлади.\n"ЛОКОМОТИВ" - ЎЗБЕКИСТОН СУПЕРКУБОГИ СОҲИБИ\nЎзбекистон Суперкубоги учун кечган баҳсда Тошкентнинг "Локомотив" клуби Олмалиқнинг АГМК жамоасига қарши баҳс олиб борди. Ўйин "темирйўлчилар"нинг 2:1 ҳисобидаги ғалабаси билан якунланди. "Локомотив" таркибида Темурхўжа Абдухолиқов ва Йован Жокич гол муаллифига айланишди. АГМК жамоасининг битта жавоб голини Зафар Полвонов урди. Шу тариқа "Локомотив" жамоаси ўз тарихида иккинчи марта Ўзбекистон Суперкубоги соҳибига айланди.\nСУПЕРЛИГАГА "ДИНАМО" ВА "СУРХОН" ҚЎШИЛДИ\n25 февраль куни Суперлиганинг 2019 йилги мавсумида 14та клуб иштирок этиши ҳақида хабар чиқди. Ўзбекистон футбол ассоциацияси Лицензиялаш қўмитаси “Сурхон” ҳамда “Динамо” клубларига шартли равишда Суперлига йўлланмасини тақдим этди.\nБунгача Профессионал футбол лигаси 12та клуб иштирок этиши учун мўлжалланган формат ва регламентни тақдим этиб улгурганди. Кейинроқ бу масала Лицензиялаш қўмитаси ва ЎФА Ижроқўми аъзолари ўртасида таҳлил қилинди. Унда қатор фикрлар билдирилди, жамоалар сонининг ошиши мунозараларга сабаб бўлди. Якунда ЎФА Ижроқўми Профессионал футбол лигасига янги талаб бўйича айрим бандлари ўзгартирилган регламентни тасдиқдан ўтказиш учун бир ҳафта муҳлат белгилади. Шу тариқа 2019 йилги Суперлигада 14та клуб иштирок этди.\nМИРАБРОР УСМОНОВ ВАФОТ ЭТДИ\n15 март куни Ўзбекистон Республикаси Олий мажлиси Сенати аъзоси, "Меҳнат шуҳрати", "Эл-юрт ҳурмати", "Дўстлик" орденлари соҳиби, Ўзбекистон футбол федерацияси ва Миллий олимпия қўмитасининг собиқ президенти Мираброр Усмонов 71 ёшида вафот этди.\nМираброр Зуфарович 2006-2017 йиллар давомида Ўзбекистон футбол федерацияси президенти сифатида фаолият юритган. 2013 - 2017 йилларда эса Миллий олимпия қўмитаси президенти сифатида ишлаган. 2015-2018 йиллар давомида Марказий Осиё футбол ассоциациясида ҳам президент сифатида иш олиб борган эди.\nЎЗБЕКИСТОН "CHINA CUP"ДА 3-ЎРИННИ ОЛДИ\nМарт ойи охирида Ўзбекистон терма жамоаси Хитойда ташкил этилган "China Cup" мусобақасида иштирок этди. Ярим финалда вакилларимиз Уругвайга қарши ўйин ўтказиб 0:3 ҳисобида имкониятни бой беришди. Учинчи ўрин учун баҳсда эса Купер шогирдлари Фабио Каннаваро бошчилигидаги Хитойни 1:0 ҳисобида таслим қилишди. Терма жамоамиз сафида ягона голни Элдор Шомуродов урганди.\nОЛИМПИЯ ТЕРМА ЖАМОАМИЗ ОСИЁ ЧЕМПИОНАТИГА ЧИҚДИ\n22-26 март кунлари Ўзбекистон олимпия терма жамоаси Тошкентда U-23 Осиё чемпионати саралашини ўтазди. Гуруҳда Ҳиндистонни мағлуб этган ва Тожикистон билан дуранг ўйнаган Любинко Друлович шогирдлари Осиё Чемпионатига йўлланмани қўлга киритишди.\nИЛҲОМ МЎМИНЖОНОВ 5 ЙИЛГА ФУТБОЛДАН ЧЕТЛАТИЛДИ\n2019 йил 1 апрель куни ЎФА Этика қўмитаси “Навбаҳор лочинлари” ПФКнинг собиқ бош мураббийи Илҳом Мўминжонов борасида қарор қабул қилди.\nУнга кўра Мўминжонов 2017 йил мавсумида келишилган ўйинларни ташкил қилиш, жумладан, ўйин натижасига таъсир қилиш мақсадида “Навбаҳор лочинлари” ПФКнинг бир қатор футболчиларини ўйинни сотишга ундагани учун, ЎФА интизом кодексининг 5.44. бандига асосан 50.000.000 (эллик) миллион сўм миқдоридаги жаримага тортилган ва 5 (беш) йил муддатга футболдаги ҳар қандай фаолиятдан четлаштирилган эди.\nАХБОР ИМОМХЎЖАЕВНИНГ ЯНГИ КИТОБИ ДУНЁ ЮЗИНИ КЎРДИ\n16 апрель куни Ўзбекистон Миллий олимпия қўмитасида Ахбор Имомхўжаевнинг “Аср футболидаги асл қадрдонларим” номли китобининг тақдимоти бўлиб ўтди.\nТаниқли футбол фахрийси, ўзбек футбол шарҳловчилиги мактабининг асосчиларидан бири, Ўзбекистонда хизмат кўрсатган ёшлар мураббийи, Республика тоифасидаги ҳакам, “Олтин қалам” миллий мукофоти лауреати, халқ таълим аълочиси Ахбор Имомхўжаев ушбу китобни ўзбек футболининг 100 йиллигига бағишлаб чоп этди.\nТаъкидлаш жоиз, китоб Миллий олимпия қўмитаси ва Ўзбекистон футбол ассоциацияси кўмаги остида нашрдан чиқди. 800 саҳифадан иборат ушбу китобда ўзбек футболига оид кўплаб тарихий материаллар, хотиралар, қизиқарли фактларни кўришимиз мумкин. Шунингдек, унда футболимиз тарихида ёрқин из қолдирган мураббий, футболчи, ҳакам, мутахассис ва спорт журналисти сифатида фаолият олиб борган машҳур инсонлар ҳақида ҳам қатор қимматли маълумотлар учрайди. Таъкидлаш лозимки, Ахбор Рустамович ушбу китоб устида роппа роса 12 йил ишладилар.\nИГНАТИЙ НЕСТЕРОВ ДИСКВАЛИФИКАЦИЯ ҚИЛИНДИ\nЎзбекистон миллий терма жамоаси дарвозабони Игнатий Нестеровдан Осиё Кубоги доирасида олинган таҳлиллар натижасида унинг қонида таъқиқланган модда аниқланди.\nОсиё футбол конфедерацияси Тартиб-интизом қўмитаси 11 май куни мазкур масала бўйича ўз якуний қарорини эълон қилди. Унга кўра миллий терма жамоамиз посбони 8 ойга дисквалификация қилинди. Дисквалификация муддати 13 октябрь куни ниҳоясига етди. Игнатий Нестеров дисквалификация муддати якунига етишига икки ой муддат қолганида, яъни 13 августдан бошлаб машғулотларда иштирок этиши ва бошқа клублар билан шартнома тузиш ҳуқуқига эга бўлди. Нестеров дисквалификация муддати якунлангач Тошкентнинг "Локомотив" клуби сафида майдонга тушди.\nОТАБЕК ШУКУРОВ ВА “ШАРЖА” – БАА ЧЕМПИОНИ\n16 май куни "Шаржа" БАА Про-лигасининг 25-тури доирасида ўз майдонида "Ал Ваҳда" жамоасини 3:2 ҳисобида мағлуб этди ва олтинчи марта БАА чемпиони бўлди. Ушбу клуб билан бирга ўзбекистонлик Отабек Шукуров ҳам БАА чемпионига айланди.\nРАВШАН ЭРМАТОВ - ЎФА БИРИНЧИ ВИЦЕ-ПРЕЗИДЕНТИ\n14 июнь куни Ўзбекистон футбол ассоциациясида Ижроия қўмитасининг йиғилиши бўлиб ўтди.\nЎФАнинг амалдаги вице-президентлари Умид Аҳмаджонов ва Пўлат Бобожонов ўз лавозимларидан муддатдан олдин озод этиш масаласида аризалар қаноатлантирилди. ЎФА вице-президентлигига Ижроқўм аъзоларининг овозлари билан ФИФА рефериси Равшан Эрматов ва ИИВ вазири ўринбосари Муҳиддин Жўраев вақтинча вазифани бажарувчи сифатида сайланишди.\nШунингдек, ЎФА президенти Ачилбой Раматовнинг таклифига асосан, амалдаги бош котиб Сардор Раҳматуллаев ўрнига Аваз Максумов Ижроия қўмитаси томонидан тайинланди.\n"Юксак ишонч учун муҳтарам Президентимиз Шавкат Миромонович Мирзиёев ва сизларга катта миннатдорчилигимни билдираман. Қолаверса турли йилларда футболимиз равнақига ўз ҳиссасини қўшган, футболимиз раҳбарлари ва мутахассисларига футбол жамоатчилиги ва ўз номимдан катта раҳмат айтаман", - деганди ўшада Эрматов.\nДАВРОН ШАКУРБАНОВ - ПФЛ БОШ ДИРЕКТОРИ\n17 июнь куни Ўзбекистон Профессионал футбол лигасида навбатдан ташқари йиғилиш бўлиб ўтди. Йиғилишда бош директор сифатида фаолият юритиб келган Омон Ғофуровнинг ташкилот раҳбарлигидан бўшаш тўғрисида ариза ёзганидан сўнг Профессионал футбол лигасига янги раҳбар тайинлаш масаласи кўрилди. ЎзПФЛ бош директори лавозимига футбол соҳасида узоқ йиллар мобайнида фаолият олиб бориб тажриба тўплаган Даврон Гайратович Шакурбанов тайинланди.\nАБДУСАЛОМ АЗИЗОВ - ЎФА ПРЕЗИДЕНТИ\n15 июль куни Ўзбекистон футбол ассоциациясининг навбатдан ташқари Конференцияси бўлиб ўтди. Конференция кун тартибидан ЎФА Президенти, Вице-президентлар ва Ижроия қўмитаси аъзоларини сайлаш масалалари ўрин олган эди.\nЎФА Ижроия қўмитаси томонидан қўйидаги номзодлар таклиф қилинди ва делегатлар томонидан бир овоздан сайланди:\nЎзбекистон футбол Ассоциацияси президенти лавозимига - Азизов Абдусалом Абдумавлонович\nЎзбекистон футбол Ассоциацияси Биринчи вице-президенти лавозимига – Эрматов Равшан Сайфиддинович\nЎзбекистон футбол Ассоциацияси Вице-президенти лавозимига – Жўраев Муҳиддин Ўткирович\nЖЧ-2022 САРАЛАШИ 2-БОСҚИЧГА ҚУРЪА ТАШЛАНДИ\n17 июль куни Малайзия пойтахти Куала Лумпурда жойлашган Осиё футбол конфедерацияси бош қароргоҳида Жаҳон чемпионати-2022 ҳамда Осиё кубоги-2023 мусобақалари иккинчи саралаш босқичига қуръа ташлаш маросими бўлиб ўтди. Қуръа натижаларига кўра, Ўзбекистон миллий терма жамоаси Саудия Арабистони, Фаластин, Яман ҳамда Сингапур термалари билан бирга иккинчи саралаш босқичининг “D” гуруҳидан жой олди.\n"Гуруҳимиздан ўрин олган терма жамоалар орасида кучсизлари йўқ, деб ўйлайман. Ҳамма ўз олдига қўйилган мақсадга эришиш учун ҳаракат қилади. Барча ўз мамлакати шаъни учун ўйнайди. Бу эса ўйинлар осон ўтмаслигини англатади. Лекин барчаси ўзимизга боғлиқ, деб ҳисоблайман. Чунки агар ҳар бир ўйинга жиддий ҳозирлик олиб борсак ва майдонга ҳар гал яхши руҳий тайёргарлик билан тушсак, ҳар қандай рақибни мағлуб этишга кучимиз етади, деб ўйлайман. Насиб этса, ушбу саралаш босқичи якунида гуруҳда 1-ўринни олишга ҳаракат қиламиз", - деганди Элдор Шомуродов.\nҲАЙДАРОВ ВА КАПАДЗЕ ЎФАДА ИШ БОШЛАШДИ\nИюль ойида юртимиз ва хорижнинг бир қанча клубларида муваффақиятли фаолият олиб борган тажрибали ярим ҳимоячи Азизбек Ҳайдаров футболчилик фаолиятини якунлади. Ўзбекистон терма жамоасида ҳам узоқ йиллар тўп сурган футболчининг кейинги фаолияти ҳам мамлакатимиз бош жамоаси билан бевосита боғлиқ бўлади. Азизбек Ҳайдаров ЎФА терма жамоалар бўлимида иш бошлади. Унга турли ёшдаги барча терма жамоалар ишини мувофиқлаштириш каби масъулиятли вазифа топширилди.\nҲайдаров билан бир даврда терма жамоада тўп сурган ўзбек футболининг яна бир афсонавий вакили, учрашувлар сони ва титуллар бўйича Ўзбекистонда рекордчилардан бири ҳисобланган Тимур Кападзе ҳам ЎФА тизимида иш бошлади. Аввал миллий терма жамоада вақтинчалик мураббий сифатида ишлаб, кейинчалик “Локомотив” клуби ўринбосарлар таркибига мураббийлик қилган Кападзе, тўплаган тажрибасини селекция ишларига йўналтиради. Кападзе октябрь ойида миллий терма жамоамизда ёрдамчи мураббийга айланган бўлса, декабрь ойида U-19 терма жамоаси бош муаббийи этиб тайинланди.\nСАРДОР РАШИДОВ - ҚАТАРГА ҚАЙТДИ\n29 июль куни Сардор Рашидов Қатарнинг "Қатар СК" клуби билан шартнома имзолади. Ҳамюртимиз Португалиянинг "Насьонал" клуби билан шартномани бекор қилиб Қатар клубига кўчиб ўтди. Ҳозирга қадар Рашидов "Қатар СК" сафида ҳозирга қадар 10та ўйинда майдонга тушди ва 5та гол урди.\nФАЛАСТИН - ЎЗБЕКИСТОН 2:0\nЖЧ-2022 саралашини Ўзбекистон терма жамоаси сафарда Фаластинга қарши баҳс билан бошлади. Унда кутилмаганда Ўзбекистон миллий терма жамоаси 0:2 ҳисобида мағлубиятга учради. Бу мағлубият якунда Эктор Купернинг истеъфога чиқишига сабаб бўлди.\nШАВКАТ МИРЗИЁЕВ ОФК ПРЕЗИДЕНТИНИ ҚАБУЛ ҚИЛДИ\nЎзбекистон Республикаси Президенти Шавкат Мирзиёев 16 сентябрь куни Осиё футбол конфедерацияси президенти Шайх Салмон бин Иброҳим Ал Халифани қабул қилди.\nДавлатимиз раҳбари меҳмонни қутлар экан, Ўзбекистон ва ОФК ўртасидаги самарали шериклик мамлакатимизда футболни оммалаштириш ва ёшларни ушбу спорт турига кенг жалб қилиш учун қулай шарт-шароитларни яратишга қаратилгани ва изчил ривожланиб бораётганини алоҳида қайд этди. Учрашувда Осиё футбол конфедерацияси билан ўзаро манфаатли ҳамкорликни янада кенгайтириш масалалари кўриб чиқилди.\nМамлакатимизда футбол бўйича йирик халқаро мусобақалар, жумладан, ўсмирлар, ёшлар ва хотин-қизлар жамоалари ўртасида жаҳон ва қитъа биринчиликларини ташкил этиш учун имкониятлар мавжудлиги қайд этилди.\nU-19 ОСИЁ ЧЕМПИОНАТИ МЕЗБОНИ – ЎЗБЕКИСТОН\n17 сентябрь Куала Лумпурда ОФК Мусобақалар қўмитасининг илк йиғилиш ўтказилди ва унда U-19 Осиё чемпионати баҳсларини қабул қилиш учун ариза берган мамлакатлар ичида Ўзбекистон номзоди маъқулланди. Шу тариқа, мамлакатимиз ўз тарихида илк бор мазкур ёш тоифасидаги қитъа чемпионатига мезбонлик қиладиган бўлди. Қайд этиш жоиз, U-19 Осиё чемпионати-2020 баҳслари тақвимга кўра, келаси йилнинг 14-31 октябрь кунлари бўлиб ўтади.\n23 сентябрь куни Ўзбекистон футбол ассоциацияси ҳамда Ўзбекистон миллий терма жамоаси бош мураббийи Эктор Купер ўртадаги мавжуд шартномани ўзаро келишувга асосан бекор қилишди. 2018 йилнинг август ойида Ўзбекистон миллий терма жамоаси бошқарувига келган аргентиналик мутахассис бош жамоамизга 1 йилдан ортиқроқ муддат давомида устозлик қилди.\nВАДИМ АБРАМОВ КЕЛДИ\nКупернинг ўрнига ЎФА Вадим Абрамовни Ўзбекистон терма жамоасига бош мураббий этиб тайинлади. Биласиз, Ўзбекистон миллий терма жамоаси ушбу мутахассис бошчилигида Қатар яшил майдонларида ўтган Осиё кубоги-2011да қитъа биринчиликларидаги ўзининг энг яхши натижасини қайд этган.\n"ПАХТАКОР" – ЧЕМПИОН\n2019 йилги Суперлигани деярли мағлубиятсиз ўтказган Тошкентнинг “Пахтакор” клуби 20-турда Бекободда “Металлург”ни мағлуб этиб, чемпионат тугашига 6та тур қолганида муддатдан аввал чемпионликни расмийлаштирди. “Шерлар” 3 йиллик танаффусдан сўнг яна мамлакат чемпионига айланишди.\n“ПАХТАКОР” – ЎЗБЕКИСТОН КУБОГИ СОҲИБИ!\n26 октябрь куни Тошкентдаги "Локомотив" стадионида Ўзбекистон кубоги финал учрашуви бўлиб ўтди. Унда "Пахтакор" ва АГМК клублари тўқнаш келишди. Мазкур баҳс Драган Чераннинг бенефисига айланди. Сербиялик футболчи АГМК дарвозасига учта гол уриб (3:0) жамоасига мамлакат кубогини келтирди.\nЎЗБЕКИСТОН – САУДИЯ АРАБИСТОНИ 2:3\nБу йилги энг аламли мағлубиятларимиздан бирини 14 ноябрь куни Тошкентдаги “Пахтакор” стадионида қабул қилиб олди. ЖЧ-2022 саралаши доирасида Саудия Арабистонига қарши йил ўйинида 2:1 ҳисобида олдинда бориб сўнгги дақиқаларда 2та гол ўтказиб юборган Ўзбекистон терма жамоаси аламли тарзда мағлуб бўлди.\n4 декабрь куни Тошкентдаги “Пахтакор” стадионида тарихда илк бор ўтказилган Ўзбекистон Лига кубоги финал баҳси бўлиб ўтди. Унда яна “Пахтакор” ва АГМК жамоалари куч синашишди. Бу сафар ҳам Шота Арвеладзе бошчилигидаги “шерлар” рақиб устидан йирик ҳисобда (6:2) ғалаба қозониб Лига кубогининг тарихий биринчи соҳибига айланишди. Ўзбекистон футболи тарихида айнан “Пахтакор” илк бор “олтин требл” қайд этди.\nКАПАДЗЕ – БОШ МУРАББИЙ\n4 декабрь куни ЎФА Ўзбекистон ёшлар терма жамоасига мураббийлик соҳасида ўз маҳоратини ошириб келаётган, яқин ўтмишнинг етук футболчиларидан бири Темур Кападзени бош мураббий этиб тайинлади. Темур Кападзе Отабек Ғуломхўжаевнинг ўрнини эгаллади ва Ўзбекистон U-19 терма жамоасини келаси йилнинг 14–31 октябрь кунлари Тошкентда бўлиб ўтадиган Осиё чемпионати финал босқичига тайёрлайди.\n6 декабрь куни Ўзбекистонда футболни ривожлантиришни мутлақо янги босқичга олиб чиқиш чора-тадбирлари тўғрисида Ўзбекистон Республикаси Президентининг фармони эълон қилинди.\nУшбу фармондан Ўзбекистонда футболни аҳоли ўртасида энг оммавий спорт турига айлантириш, юқори иқтидорга эга бўлган ёш футболчиларни танлаш, саралаб олиш ва уларни профессионал спортчилар сифатида тайёрлаш тизимини йўлга қўйиш, мамлакат футболини ривожланган мамлакатлар билан рақобат қила оладиган даражага етказиш, халқаро талаб ва стандартлар асосида футбол бўйича мутахассисларни тайёрлаш, футбол клублари фаолиятини ривожлантириш, терма жамоалар учун ўқув-машқ жараёнини самарали ташкил этиш, мамлакатимизда футбол бўйича йирик халқаро мусобақалар, жумладан, ўсмирлар, ёшлар ва хотин-қизлар жамоалари ўртасида жаҳон ва қитъа биринчиликларини ўтказиш масалалари ўрин олган.\nЭЛДОР ШОМУРОДОВ - ЙИЛНИНГ ЭНГ ЯХШИ ФУТБОЛЧИСИ\nЙил сўнггида ЎФА ва ПФЛ бирлашган ҳолда энг яхшиларни тақдирлаш маросимини ўтказди. Унга кўра Ўзбекистон терма жамоаси ва "Ростов" клуби ҳужумчиси Элдор Шомуродов 2019 йил Ўзбекистонинг энг яхши футболчиси деб топилди. Ўзбекистон терма жамоаси ва "Бунёдкор" клуби устози Вадим Абрамов эса йилнинг энг яхши мураббийи деб тан олинди.\nТадбирда яна қатор йўналишларда ғолиблар тақдирланди:\n"Ўзбек футболи нуронийси" - Наримон Жалолов\n"Фидойилик рамзи" - Одил Аҳмедов\n"Мухлислар ташрифи" - "Навбаҳор" клуби\n"Йилнинг энг яхши футбол журналисти" - Қаҳрамон Асланов\n"Энг яхши ҳудудий ассоциация" - Андижон\n"Энг яхши ёшлар мураббийи" - Рўзиқул Бердиев\n"Энг яхши ёш футболчи" - Жасур Жалолиддинов\n"Энг чиройли гол" - Музаффар Музаффаров\n"Энг яхши ҳакам" - Валентин Коваленко\n"Fair Play" соврини - "Насаф"\n"Энг яхши футзалчи" - Акбар Усмонов\n"Жасорат" соврини - Ўзбекистон ампутнтлар терма жамоаси\n"Йилнинг энг яхши аёл футболчиси" - Умидахон Зоирова\n"Суперлиганинг энг яхши футболчиси" - Драган Черан\n"Суперлига тўпурари" - Драган Черан\n"Суперлиганинг энг яхши мураббийи" - Шота Арвеладзе\n"Ўзбекистоннинг энг яхши мураббийи" - Вадим Абрамов\n"Ўзбекистоннинг энг яхшифутболчиси" - Элдор Шомуродов\nНарзулла Сайдуллаев тайёрлади\n"Уфа" Остон Ўрунов ва бошқа легионерларга жавоб бериб юборди 2\n"Пахтакор" биринчи ўйинини ўтказганига 64 йил тўлди 3\nKoronavirus Info. Ўзбекистонда коронавирус инфекцияси билан касалланганлар сони 520 нафарга етди 0\nХавьер Тебас: "Мессининг кетиши фожиа эмас" 13\nҚатар АҚШ прократурасининг хулосасига қарши 1\n"Биз ҳамиша биргамиз". Хитойдаги Одил Аҳмедовдан Ўзбекистонга инсонпарварлик ёрдами 30\nБир ўйин тарихи. Ўзбекистон – Уммон. Олмалиқдаги футбол байрами 4


20165 Ўқиш режими + -\nСизлар билан яна учрашганимиздан хурсандмиз.\nБугун барозиқ ширинлигини тайёрлаймиз.\n0/5 стакан шакар\n1 стакан эритилган сарёғ\n7 ош қошиқ қиём\n2 стакан кунжут\n1 чимдим туз\n1 чой қошиқ ваниллин\n1 чой қошиқ қабартма туз\nАввал тухум билан шакарни яхшилаб аралаштирамиз. Шакардан икки қошиқчасини олиб қўямиз. Қиёмнинг ярмини солиб, қолганини кунжутга аралаштириш учун қолдирамиз. Сўнг ванилин соламиз. Энди (разрыхлитель яъни) қабартма тузни соламиз. Аралаштиришни давом эттирамиз.\nШакар эригач, сариёғ солинади. Барча масаллиқларни яхшилаб аралаштирамиз. Бир чимдим туз солиб, устидан бир стакан сув қуйиб, яна аралаштирамиз. Энди уннинг ичини чуқурча қиламиз-да, аралашмани қуямиз. Қўл билан тезкор доира шаклида ҳаракат қилиб хамир қорилади. Хамиримиз бир оз юмшоқ бўлиши керак. Тайёр хамир озгина тинганидан сўнг бир соатга музлатгичга солиб қўямиз.\nОлиб қўйган шакаримизга озгина сув аралаштириб, кунжутга соламиз. Қиёмни қўшиб секин-секин аралаштиришда давом этамиз. Тайёр кунжутли аралашмани печеньелар устини безашда қўллаймиз. Музлатгичдаги хамирни олиб, уни мана бу шаклда кесиб чиқамиз. Ҳамма ўз хоҳишига кўра катта ёки кичикроқ зувалачалар ясаши мумкин. Зувалачамизнинг бир томонини хандон пистага ботириб оламиз. Мабодо сизда писта бўлмаса, тўғридан-тўғри кунжутга ботириб олишингиз мумкин. Демак, пистага бир ёғини ботириб олдик, энди эса иккинчи томонини кунжутга ботирамиз. Сўнг кафтимиз ёрдамида салгина кенгайтириш учун печеньеларни ёйиб чиқамиз. Қизиган иссиқпечда 150 даража ҳароратда 10-15 дақиқа мобайнида пиширамиз.\nМана барозиқ ширинлиги ҳам тайёр.\nСизларга ушбу ширинлик манзур бўлади, деган умиддамиз.\n04:52 / 15.09.2015 1279\nОтинойиларимиз учун муҳим қўлланма тақдимоти\nШу йилнинг 14 ноябрь куни шайх Муҳаммад Содиқ Муҳаммад Юсуф жомеъ масжиди мажлислар залида отинойилар учун чоп этилган қўлланмаларнинг тақдимот маросими давоми...\n03:12 / 15.11.2019 945\nФейсбук ҳукмлари ва одоблари: Муқаддима\n01:08 / 15.02.2019 423\nОлим ўлса, олам йиғлайди\nШу замоннинг Қуёши бўлиб, Қалби иймон нурига тўлиб, Зиё нурин элга улашиб, Юрганингиз қандай бахт эди Қуръон илмин ўрганиб пухта, Шу ҳаётга қилиб давоми...\n08:25 / 04.02.2017 2794\n11:53 / 22 сентябрь 196\n19:42 / 15 сентябрь 270\n21:24 / 11 сентябрь 285\n20:00 / 07 сентябрь 327\n10:37 / 02 сентябрь 550\n11:17 / 14 январь 85375